marsh-mellow/assamese_wikipedia huggingface dataset:
ধীৰুবেন গোৰ্ধনভাই পেটেল (, ২৯ মে' ১৯২৬  ১০ মাৰ্চ ২০২৩) এগৰাকী ভাৰতীয় ঔপন্যাসিক, নাট্যকাৰ আৰু অনুবাদক আছিল৷
জীৱন
১৯২৬ চনৰ ২৯ মেত বৰোদা (বৰ্তমান গুজৰাটৰ বদোদৰা)ত বম্বে ক্ৰনিকলৰ সাংবাদিক গোৰ্ধনভাই পেটেল আৰু ৰাজনৈতিক কৰ্মী তথা সৰ্বভাৰতীয় কংগ্ৰেছ কমিটীৰ সদস্য গংগাবেন পেটেলৰ ঘৰত ধীৰুবেনে জন্মগ্ৰহণ কৰিছিল তেওঁৰ পৰিয়ালটো আনন্দৰ ওচৰৰ ধৰ্মজ গাঁৱৰ ডাঙৰ হৈ তেওঁ মুম্বাইৰ উপকণ্ঠ অঞ্চল ছাণ্টাক্ৰুজত বাস কৰিছিল মুম্বাইৰ পদ্দাৰ স্কুলত ধীৰুবেন পেটেলে শিক্ষা গ্ৰহণ কৰিছিল এলফিনষ্টন কলেজৰ পৰা তেওঁ উচ্চ শিক্ষা সমাপ্ত কৰে তেওঁ ১৯৪৫ চনত ইংৰাজী কলা শাখাৰ স্নাতক আৰু ১৯৪৯ চনত ভৱন কলেজৰ পৰা স্নাতকোত্তৰ পৰীক্ষাত ঊত্তীৰ্ণ হয়৷ ১৯৬৩-৬৪ চনত তেওঁ ইংৰাজী অধ্যাপনা কৰিছিল আৰু পিছলৈ ভাৰতীয় বিদ্যা ভৱনত ইংৰাজী সাহিত্যৰ অধ্যাপনা কৰিছিল

আনন্দ পাব্লিচাৰ্ছৰ সৈতে কম সময়ৰ বাবে তেওঁ কাম কৰে ইয়াৰ পিছত ১৯৬৩-৬৪ চনত তেওঁ কল্কি প্ৰকাশন নামৰ এটা প্ৰকাশন প্ৰতিষ্ঠান প্ৰতিষ্ঠা কৰে ১৯৬৬ চনৰ পৰা ১৯৭৫ চনলৈ গুজৰাটী আলোচনী সুধা সম্পাদনা কৰে পৰৱৰ্তী সময়ত গুজৰাট সাহিত্য সভাৰ সভানেত্ৰী হিচাপে কাৰ্যনিৰ্বাহ কৰিছিল ২০০৩২০০৪ চনত গুজৰাটী সাহিত্য পৰিষদৰ সভানেত্ৰী হিচাপে কাৰ্যনিৰ্বাহ কৰিছিল৷ তেওঁৰ এখন নাটক ভৱনী ভৱৈক ছবিলৈ ৰূপান্তৰিত কৰা হৈছে

২০২৩ চনৰ ১০ মাৰ্চত ৯৬ বছৰ বয়সত পেটেলৰ মৃত্যু হয়
বঁটা
১৯৮০ চনত পেটেলে ৰঞ্জিতৰাম সুবৰ্ণ চন্দ্ৰক বঁটা লাভ কৰে ১৯৮১ চনত কে. ১৯৯৬ চনত নন্দশংকৰ সুবৰ্ণ চন্দ্ৰক বঁটা আৰু দৰ্শক বঁটা লাভ কৰে ২০০১ চনত আগন্তুক উপন্যাসৰ বাবে গুজৰাটী ভাষাৰ সাহিত্য অকাডেমী বঁটা লাভ কৰে
তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:সাহিত্য অকাডেমি বঁটা বিজয়ী
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:গুজৰাটী ব্যক্তি
শ্ৰেণী:ভাৰতীয় নাৰী
শ্ৰেণী:মৃত ব্যক্তি
শ্ৰেণী:ঔপন্যাসিক
শ্ৰেণী:নাট্যকাৰ
শ্ৰেণী:অনুবাদক
ধীৰেন্দ্ৰ চন্দ্ৰ দত্ত () আছিল এগৰাকী প্ৰগতিবাদী কবি তথা অসমৰ কমিউনিষ্ট আন্দোলনৰ অন্যতম বিপ্লৱী

 জন্ম আৰু বংশ পৰিচয় 
ধীৰেন্দ্ৰ চন্দ্ৰ দত্তৰ জন্ম হয় ১৯১০ চনত কৰুণাটিং চাহ বাগিচাতঅসমীয়া কাব্য পৰিক্ৰমা, অৰবিন্দ ৰাজখোৱা (সম্পা.), তৃতীয় সংস্কৰণ, ২০১৩, পৃষ্ঠা নং: ৩০৫ পিতৃ ডাঃ শৰৎচন্দ্ৰ দত্তঅসমীয়া কাব্য পৰিক্ৰমা, অৰবিন্দ ৰাজখোৱা(সম্পা.), তৃতীয় সংস্কৰণ, ২০১৩, পৃষ্ঠা নং: ৩০৫ মাতৃ- নয়নতৰা

 শিক্ষা 

 দেৰগাঁও হাইস্কুলত ষষ্ঠ শ্ৰেণীত পঢ়ি থাকোঁতেই আনুষ্ঠানিক শিক্ষা সাং কৰে আৰু ঘৰুৱাভাৱে পঢ়িবলৈ লয়

 কৰ্মজীৱন 
১৯২৮ চনত তেওঁ দেশ আৰু জাতিৰ স্বাৰ্থত স্বাধীনতা আন্দোলনত যোগদান কৰে তাৰ বাবে দুবছৰ জেলো খাটিবলগীয়া হয় ইয়াৰ পিছত জীৱনৰ শেষ সময়লৈকে সাম্যবাদী আদৰ্শ অনুসৰি আপোচবিহীনভাৱে কৃষক তথা বনোৱাৰ স্বাৰ্থৰ হকে কাম কৰি যায়

 সাহিত্যৰাজি 

 কাব্য সংকলন 

 অভিযান (১৯৩৬)

মৃত্যু
১৯৭২ চনৰ ২২ অক্টোবৰত যোৰহাট চিভিল হস্পিটেলত ৰক্তক্ষয়ী ৰোগত মৃত্যু হয়অসমীয়া কাব্য পৰিক্ৰমা, অৰবিন্দ ৰাজখোৱা(সম্পা.), তৃতীয় সংস্কৰণ, ২০১৩, পৃষ্ঠা নং: ৩০৫

তথ্যসূত্ৰ

শ্ৰেণী:অসমীয়া কবি
শ্ৰেণী:মৃত ব্যক্তি
ধীৰেন্দ্ৰ নাথ গাংগুলী ( ; ২৬ মাৰ্চ ১৮৯৩  ১৮ নৱেম্বৰ ১৯৭৮) এজন দাদাচাহেব ফাল্কে বঁটা বিজয়ী আৰু পদ্মভূষণ লাভ কৰা চলচ্চিত্ৰ উদ্যোগী আৰু বঙালী চলচ্চিত্ৰৰ অভিনেতা, পৰিচালক ধীৰেণ গাংগুলী বা ডি.জি. নামেৰে তেওঁ অধিক পৰিচিত আছিল তেওঁ কেইবাটাও চলচ্চিত্ৰ নিৰ্মাণ কোম্পানী- ইণ্ডো ব্ৰিটিছ ফিল্ম কোম্পানী, ব্ৰিটিছ ডমিনিয়ন ফিল্মছ, লোটাছ ফিল্ম কোম্পানী স্থাপন কৰিছিল পিছলৈ তেওঁ নিউ থিয়েটাৰৰ বাবে চলচ্চিত্ৰ পৰিচালনা কৰিছিল তেওঁ কমেডী ধাৰাৰ বহুতো ছবি নিৰ্মাণ কৰিছিল তেওঁৰ জন্ম হৈছিল কলিকতাত আৰু মৃত্যুও হৈছিল একেখন চহৰতে
গাংগুলীয়ে শান্তিনিকেতনৰ বিশ্ব ভাৰতী বিশ্ববিদ্যালয়ত অধ্যয়ন কৰিছিল পিছত তেওঁ হায়দৰাবাদৰ ষ্টেট আৰ্ট স্কুলৰ প্ৰধান শিক্ষক হয় ১৯১৫ চনত তেওঁ নিজৰ মেক-আপ কৌশল সম্বলিত ভৱকী অভিব্যক্তি নামৰ ফটোগ্ৰাফৰ কিতাপ এখন প্ৰকাশ কৰে তেওঁ এই কলা ব্ৰিটিছ ভাৰত তথা স্বাধীন ভাৰতৰ চোৰাংচোৱা বিষয়াসকলকো শিকাইছিল তেওঁলোক বৰ্তমান বাংলাদেশৰ অন্তৰ্গত বৰিশালৰ নিবাসী আছিল  950-951,     '     ',   ,  0-86132-138-3
কৰ্মজীৱন
ইণ্ডো-ব্ৰিটিছ ফিল্ম কোম্পানী
ফটোগ্ৰাফী সম্পৰ্কীয় কিতাপখনৰ বাবেই গাংগুলী জে এফ মদনৰ সংস্পৰ্শলৈ আহে আৰু তেওঁৰ ছবিত বিনিয়োগ কৰিবলৈ সন্মত হয় গাংগুলী আৰু মদন থিয়েটাৰৰ পৰিচালক নীতিশ লাহিৰীয়ে ১৯১৮ চনত বঙালী মালিকানাধীন প্ৰথমটো চলচ্চিত্ৰ নিৰ্মাণ কোম্পানী ইণ্ডো ব্ৰিটিছ ফিল্ম কোম্পানী গঠন কৰে নীতিশ লাহিৰীৰ পৰিচালনাত নিৰ্মিত এখন নিৰ্বাক কমেডী ছবি বিলাত ফেৰৎ (১৯২১) এই কোম্পানীৰ প্ৰথম ছবি ১৯২২ চনত তেওঁলোকে আৰু দুখন ছবি মুক্তি দিয়ে- যশোদা নন্দন আৰু সাধু ঔৰ চেইতান
লোটাছ ফিল্ম কোম্পানী
গাংগুলীয়ে হায়দৰাবাদত লোটাছ ফিল্ম কোম্পানী প্ৰতিষ্ঠা কৰাৰ লগতে নিজামৰ সহায়ত এটা ফিল্ম ষ্টুডিঅ আৰু দুটা চলচ্চিত্ৰ গৃহ স্থাপন কৰে ১৯২৪ চনত বম্বেত নিৰ্মিত ৰাজিয়া বেগম নামৰ ছবিখনৰ তেওঁ বিতৰক হিচাপে কাম কৰিছিল এই ছবিখনত এজন হিন্দু যুৱকৰ প্ৰেমত পৰা এগৰাকী মুছলমান ৰাজকুমাৰীৰ কাহিনী চিত্ৰিত কৰা হৈছিল  ইয়াৰ ফলত নিজাম ক্ষুব্ধ হৈ পৰে আৰু গাংগুলীক হায়দৰাবাদ এৰি যাবলৈ নিৰ্দেশ দিয়ে
ব্ৰিটিছ ডমিনিয়ন ফিল্মছ্
গাংগুলীয়ে কলিকতালৈ উভতি আহি শেষত আন এটা চলচ্চিত্ৰ নিৰ্মাণ কোম্পানী ব্ৰিটিছ ডমিনিয়ন ফিল্মছ গঠন কৰে অভিনেতা প্ৰমথেশ বৰুৱাই এই কোম্পানীত বিনিয়োগ কৰাৰ লগতে  কোম্পানীটোৱে নিৰ্মাণ কৰা এখন ছবিতো অভিনয় কৰিছিল কিন্তু নতুন শব্দ প্ৰযুক্তি আৰু সবাক চলচ্চিত্ৰৰ আগমনৰ ফলত এই চলচ্চিত্ৰ কোম্পানীটো বিফল হয় সেইবাবে তেওঁ বৰুৱাই স্থাপন কৰা বৰুৱা পিকচাৰ্ছ কোম্পানীত যোগদান কৰে কিন্তু কম সময়ৰ ভিতৰতে বৰুৱা আৰু গাংগুলী- দুয়ো বি এন চিৰকাৰৰ নিউ থিয়েটাৰত যোগদান কৰে
স্বীকৃতি
 পদ্মভূষণ (১৯৭৪)
 দাদাচাহেব ফাল্কে বঁটা (১৯৭৫)
তথ্যউৎস

বাহ্যিক সংযোগ
 
    

শ্ৰেণী:দাদাচাহেব ফাল্কে বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:চলচ্চিত্ৰ প্ৰযোজক
শ্ৰেণী:বঙালী চলচ্চিত্ৰৰ অভিনেতা
শ্ৰেণী:বঙালী ভাষাৰ চলচ্চিত্ৰ পৰিচালক
ধীৰেন্দ্ৰ নাথ দত্ত () (১৯১২- ১৯৭২) অসমৰ এজন প্ৰগতিশীল কবিতাৰ বাটকটীয়া কবি কৃষক,বনুৱা আদি শ্ৰম জীৱী লোকৰ প্ৰতি সহানুভূতি তেওঁৰ কবিতাৰ ঘাই বৈশিষ্ট্যঅসমীয়া কবি আৰু কবিতা,কৰবী ডেকা হাজৰিকা,দ্বিতীয় প্ৰকাশ,২০১১পৃষ্ঠা নং:১১১

জন্ম আৰু শিক্ষা
ধীৰেন্দ্ৰ নাথ দত্তই গোলাঘাট কৰুণাটিং বাগিচাত১৯১২ চনত জন্ম গ্ৰহণ কৰে তেওঁৰ পিতাক আছিল শৰৎ চন্দ দও আৰু মাক নয়নতৰাধীৰেন্দ্ৰ নাথ দত্তৰ দেউতাকৰ ঘৰ আছিল বৰ্তমান বাংলাদেশৰ ঢাকাৰ ওচৰৰ বিক্ৰমপুৰত তাৰপৰা আহি তেওঁ গোলাঘাটত নিগাজিকৈ থাকিবলৈ লয়তেওঁ দেৰগাঁও হাইস্কুলত ষষ্ঠ শ্ৰেণীত পঢ়ি থাকোঁতেই আনুষ্ঠানিক শিক্ষা সাং কৰে আৰু ঘৰুৱাভাৱে পঢ়িবলৈ লয়সাহিত্য সৌৰভ,পঞ্চম প্ৰকাশ ২০১৬পৃষ্ঠা নং:১১৮

কৰ্মজীৱন
দেশ আৰু জাতীৰ প্ৰতি থকা সেৱাৰ মনোভাবৰ বাবেই দওই ১৯২৮ চনত সক্ৰিয়ভাবে দেশৰ কামত জপিয়াই পৰেতেওঁ দুবাৰ জেলতো থাকিব লগা হয়দহ বছৰ মান আন্দোলনৰ কামত লগাৰ পিছত তেওঁ সাম্যবাদৰ প্ৰতি আকৃষ্ট হয়জীৱনৰ শেষ সময়লৈকে সাম্যবাদী আদশ অনুসৰি আপোচহীনভাৱে কৃষক তথা বনুৱাৰ হকে কাম কৰি যায়সাহিত্য সৌৰভ,পঞ্চম প্ৰকাশ ২০১৬পৃষ্ঠা নং:১১৮

কবিতা সংকলন
অভিযান(১৯৩৬)
কাঠমিস্ত্ৰীৰ ঘৰঅসমীয়া কবি আৰু কবিতা,কৰবী ডেকা হাজৰিকা,দ্বিতীয় প্ৰকাশ,২০১১পৃষ্ঠা নং:১১১

মৃত্যু
২২ অক্টোবৰ ১৯৭২ চনত যোৰহাট অসামৰিক চিকিৎসালয়ত ৰক্তক্ষয় ৰোগত কবি ধীৰেন্দ্ৰ নাথ দত্তৰ মৃত্যু হয়অসমীয়া কবি আৰু কবিতা,কৰবী ডেকা হাজৰিকা,দ্বিতীয় প্ৰকাশ,২০১১পৃষ্ঠা নং:১১১

তথ্য সংগ্ৰহ

শ্ৰেণী:অসমীয়া কবি
ধীৰেন্দ্ৰ নাথ পাল () অসম ৰাজ্যৰ ধুবুৰী জিলাৰ আশাৰীকন্দি গাঁৱৰ এগৰাকী টেৰাকোটা (মৃৎশিল্প) শিল্পী তেখেতৰ কৰ্মৰাজিৰ বাবে ২০২৫ চনত অসম চৰকাৰে "অসম গৌৰৱ বঁটা" প্ৰদান কৰে 

 প্ৰাৰম্ভিক জীৱন আৰু জন্ম 
১৯৪৫ চনত পূৰ্ব বংগ (বৰ্ত্তমান বাংলাদেশ)ৰ পাবনা জিলাত কুঞ্জলাল আৰু সৰলা বালাৰ ঘৰত তেখেতৰ জন্ম হয় তেখেতৰ যেতিয়া মাত্ৰ ২ মাহ বয়স হৈছিল তেতিয়া পিতৃ-মাতৃৰ সৈতে অসমলৈ আহিছিল প্ৰথমাবস্থাত তেখেতৰ পৰিয়ালে নগাঁৱ জিলাত থিতাপি ললেও শেষত গৈ ধুবুৰীৰ আশাৰীকন্দিত নিগাজিকৈ থাকিবলৈ লয় পালদেৱে মাত্ৰ ১০ বছৰ বয়সতে টেৰাকোটা শিল্পৰ জগত খনত খোজ পেলাইছিল তেখেতৰ প্ৰায় ৯ বছৰ সুপ্ৰচেষ্টাৰ কৰ্মৰাজিৰ বাবে ১৯ বছৰ বয়ষতেই টেৰাকোটা শিল্পী ৰূপে সুখ্যাতি লাভ কৰিছিল

 কেৰিয়াৰ 
ধীৰেন্দ্ৰ নাথ পাল ১৯৭৫ চনত জিলা উদ্যোগ কেন্দ্ৰ আৰু নিখিল ভাৰত হস্তশিল্প আয়োগৰ সহযোগত পোন প্ৰথমে বণিজ্য মেলাত যোগদান কৰে তাৰ পিছত ১৯৭৮ চনত মদ্ৰাছৰ (বৰ্ত্তমান চেন্নাই) ললিত কলা একাডেমীত হস্ত শিল্প ( ) ত যোগদান কৰে ১৯৮২ চনত দিল্লীৰ প্ৰগতি ময়দানত আন্তৰ্জাতিক বণিজ্য মেলাত ধীৰেন্দ্ৰ নাথ পাল আৰু মাতৃ সৰলা বালাই যোগদান কৰে এই বণিজ্য মেলাত টেৰাকোটা শিল্পী সৰলা বালা দেৱীক ৰাষ্ট্ৰীয় পুৰস্কাৰ প্ৰদান কৰে ১৯৮৮ চনত ধীৰেন্দ্ৰ পালে ছাৰ্ক () সন্মিলনত যোগদান কৰি মানপত্ৰ অৰ্জন কৰে ১৯৮৪ চনত শিল্প প্ৰদৰ্শন কৰাৰ বাবে আমেৰিকাৰ নিউয়ৰ্ক চহৰলৈ আমন্ত্ৰিত হৈছিল যদিও বিশেষ অসুবিধাত যাব নোৱাৰিছিল ১৯৮৭ চনত ইউৰোপ ভ্ৰমণৰ উপৰিও ছুইডেন, ডেনমাৰ্ক, জাৰ্মান ভ্ৰমণ কৰিছিল

 তেখেতৰ কৰ্মৰাজিৰ চিত্ৰ 

 তথ্যসমূহ 

শ্ৰেণী:অসমৰ ব্যক্তি
শ্ৰেণী:অসম গৌৰৱ বঁটা বিজয়ী
ধীৰেন্দ্ৰ নাথ বেজবৰুৱা এগৰাকী ভাৰতীয় সাংবাদিক আৰু সাহিত্যিক তেওঁ উত্তৰ-পূব ভাৰতৰ অন্যতম জনপ্ৰিয় আৰু বহুল প্ৰচলিত ইংৰাজী দৈনিক বাতৰি কাকত দ্যা ছেণ্টিনেলৰ প্ৰতিষ্ঠাপক সম্পাদক ১৯৩৩ চনত অসমৰ যোৰহাট জিলাত তেওঁৰ জন্ম হৈছিল যুক্তৰাজ্যৰ ৰিডিং বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰাৰ পিছত তেওঁ অধ্যাপক হিচাপে কৰ্মজীৱনৰ পাতনি মেলিছিল তাৰপিছত ১৯৮৩ চনত গুৱাহাটীত দ্যা ছেণ্টিনেল কাকত আৰম্ভ হোৱাত তেওঁ প্ৰথম সম্পাদক হিচাপে যোগদান কৰে তেওঁ মিডিয়া ট্ৰাষ্টৰ লগত জড়িত আছিল আৰু ১৯৯২ চনৰ উদযাপন কমিটিৰ সভাপতি আছিল তেওঁৰ কেইবাখনো গ্ৰন্থ প্ৰকাশিত হৈছে ইয়াৰ লগতে তেওঁ বহু অসমীয়া কিতাপ ইংৰাজীলৈ অনুবাদ কৰিছে, তাৰে ভিতৰত ভবেন্দ্ৰ নাথ শইকীয়াৰ চাভাৰ্ণ এণ্ড অদাৰ্চ ষ্টৰীছ অন্যতম ১৯৯৭ চনত তেওঁ সাংবাদিকতাৰ বাবে বি.ডি. গোয়েংকা বঁটা লাভ কৰিছিল তাৰপিছত ২০০১ চনত তেওঁ পাঞ্চজন্য আলোচনীৰ নাচিকেতা সন্মান লাভ কৰিছিল ২০০১ চনত তেওঁ সাংবাদিকতাৰ বাবে শিৱপ্ৰসাদ বৰুৱা ৰাষ্ট্ৰীয় বঁটা লাভ কৰিছিল অনুবাদৰ বাবে তেওঁ কথা বঁটাও লাভ কৰিছিল ২০১৬ চনত ভাৰত চৰকাৰে সাংবাদিকত আৰু সাহিত্য জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে
লগতে চাওক
দ্যা ছেণ্টিনেল

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সাংবাদিক
শ্ৰেণী:অসমীয়া সাহিত্যিক
শ্ৰেণী:পদ্মশ্ৰী বঁটা বিজয়ী
ধীৰেশ্বৰ কলিতা (; ২২ এপ্ৰিল ১৯২২  ১৪ জানুৱাৰী ১৯৯৭) এজন ভাৰতীয় ৰাজনীতিক আছিল আৰু লোকসভাৰ সাংসদ আছিল  তেওঁ ভাৰতৰ কমিউনিষ্ট পাৰ্টিৰ এজন নেতা আছিল   ১৯৬৭ চনৰ পৰা ১৯৭১ চনলৈকে তেওঁ গুৱাহাটী লোকসভা সমষ্টিক প্ৰতিনিধিত্ব কৰিছিল 

কলিতাই ইয়াৰ পূৰ্বে ১৯৪৩ চনলৈকে ছাত্ৰ হৈ থাকোঁতে কংগ্ৰেছৰ সৈতে জড়িত আছিল তেওঁ গুৱাহাটী লোকেল বৰ্ডৰ সদস্য আছিল আৰু ছবছৰ ধৰি গুৱাহাটী বিশ্ববিদ্যালয় কোৰ্টৰ সদস্য আছিল ছাত্ৰ ফেডাৰেচনৰ স্বেচ্ছাসেৱক হিচাপে তেওঁ ১৯৪১ চনত পাণ্ডুৰ বাৰ্মাৰ শৰণাৰ্থী শিবিৰত আৰু গুৱাহাটীত সেৱা আগবঢ়াইছিল বংগ দুৰ্ভিক্ষৰ সময়ত তেওঁ ১৯৪৩ চনৰ পৰা ১৯৪৪ চনলৈকে গুৱাহাটীত এটা নিৰাশ্ৰয় গৃহ পৰিচালনা কৰিছিল

১৯৭৭ চনৰ ১৪ জানুৱাৰীত গুৱাহাটীত ৭৪ বছৰ বয়সত তেওঁৰ মৃত্যু হয় 

তথ্যউৎস

 শ্ৰেণী:লোকসভাৰ সাংসদ
 শ্ৰেণী:ভাৰতীয় ৰাজনীতিবিদ
ধীৱৰা (; ) হৈছে এছ এছ ৰাজামৌলীৰ দ্বাৰা পৰিচালিত ২০১৫ চনত মুক্তিপ্ৰাপ্ত তেলেগু চলচ্চিত্ৰ বাহুবলী: দ্য বিগিনিং-ৰ এটি গীত গীতটিত ৰম্য বেহাৰা আৰু দীপুয়ে কণ্ঠদান কৰিছে৷ ৰামযোগায়া শাস্ত্ৰীয়ে লিখা এই গীতটিৰ সুৰ আৰোপ কৰিছে এম এম কীৰাবাণীয়ে৷ গীতটিৰ অধিকাংশ কথা সংস্কৃতত লিখা৷

গীতটিৰ ভিডিঅত প্ৰভাসে চিভুদু ওৰফে মহেন্দ্ৰ বাহুবলীৰ চৰিত্ৰত আৰু তামান্নাই অৱন্তিকাৰ চৰিত্ৰত অভিনয় কৰিছে গীতটিত আৱন্তিকাৰ দৃশ্যৰ পৰা অনুপ্ৰাণিত হৈ পূৰ্বতে অসম্ভৱ বুলি ভবা চিভুদুয়ে জলপ্ৰপাত বগাই যোৱা কামটো সম্পূৰ্ণ কৰে অন্ধ্ৰ প্ৰদেশৰ কুৰণুলত অৱস্থিত অৰভাকাল ৰক গাৰ্ডেন, কেৰেলাৰ থ্ৰিছুৰৰ আথিৰাপিল্লী জলপ্ৰপাত আৰু মহাৰাষ্ট্ৰৰ মহাবলেশ্বৰৰ পশ্চিম ঘাটত এই গীতটিৰ দৃশ্যগ্ৰহণ কৰা হৈছিল

 মুক্তি 
গীতটি ২০১৫ চনৰ ৩১ মেত এলবামখনত থকা অন্যান্য গীতবোৰৰ লগতে মুক্তি পায়৷ গীতটিৰ ভিডিঅ ২০১৫ চনৰ ২৫ ছেপ্টেম্বৰত টি-চিৰিজ তেলেগুৰ ইউটিউব চেনেলৰ জৰিয়তে মুক্তি পায়৷ এই গীতটিয়ে ইউটিউবত ৫৮ মিলিয়নৰো অধিক দৰ্শন লাভ কৰিছে৷ গীতটি তামিল ভাষাত ধীৰানে (), হিন্দী ভাষাত খয়া হে ( ) আৰু মালয়ালম ভাষাত নজান চেনদেনা ( ) শিৰোনামেৰে মুক্তি পায়

 তথ্যসূত্ৰ 

শ্ৰেণী:সংগীত
ধুতি-কুৰ্তা পৰিধান কৰা এজন ভাৰতীয় কৃষক
দিল্লীত ধুতি পৰিধান কৰা দুজন ব্যক্তি
ধুতি বা চুৰিয়া হৈছে এক বস্ত্ৰ বিশেষ ই ভাৰতীয় মূলৰ এক পৰম্পৰাগত কাপোৰ:... ভাৰতীয় পুৰুষে দৈনন্দিনৰ বস্ত্ৰ হিচাপে বা পৰম্পৰাগত ভাৱে কোনো বিশেষ অনুষ্ঠান যেনে: বিবাহ ইত্যাদিত ধুতি পৰিধান কৰে ভাৰতৰ বিভিন্ন স্থানত ইয়াক বিভিন্ন নামেৰে জনা যায় পুৰুষ সকলে কঁকালৰ পৰা নিম্ন অংশ ঢাকিবলৈ এই ধুতি পৰিধান কৰে ধুতি সাধাৰণতে এক আয়ত আকৃতিৰ দীঘলীয়া নিচিলোৱা কাপোৰ এখন ধুতিৰ দৈঘ্য প্ৰায় ৪.৫ মিটাৰ আৰু প্ৰস্থ ১ মিটাৰ ই এখন এক ৰঙী উকা কাপোৰ কাষৰী থকা ধুতিবোৰ বিশেষ অনুষ্ঠানত পৰিধান কৰা হয়

ব্যুৎপত্তি
ধুতি শব্দটো সংস্কৃতৰ পৰা উদ্ভৱ হৈছে যাৰ অৰ্থ হৈছে "পৰিষ্কাৰ বা প্ৰক্ষালন কৰা ":..?0 বস্ত্ৰৰ সন্দৰ্ভত ই দৈনন্দিন পৰিধান কৰা পৰিষ্কাৰ কৰি ৰখা বস্ত্ৰকে বুজায়   (1951)   প্ৰাচীন কালত দুইভৰিৰ মাজেৰে পিছফালে নি, ভৰিকেইটা শিথিলকৈ আৱৰি ৰখাকৈ খুচি লৈ, পুনৰাই সন্মুখত ভৰিৰ ফালে দীঘলীয়া কোঁচ দি পিন্ধা অন্ত্ৰিয়ৰ পৰা ধুতিয়ে বিকাশ লাভ কৰিছে আৰু আজিকালিৰ ঔপচাৰিক ধুতিসমূহো এনেকৈয়ে পৰিধান কৰা হয় আনহাতে ঘৰুৱাভাৱে ধুতি এখন, দুইভৰিত ঢিলাকৈ মেৰিয়াই ইয়াৰ পিছ অংশ সন্মুখলৈ আনি কঁকালত খুচি লৈ মুকলি হৈ থকা আগ দুটা পিছফালে গুঁজি লোৱা হয় ইয়াৰ ফলত ধুতিখন দুইভৰি মেৰিয়াই ৰখা পায়জামা একোটাৰ দৰে হয়       1966      1996

ব্যৱহাৰ

পুৰাতন জৈন পুৰুষ সকল যেতিয়া পূজাৰ বাবে মন্দিৰলৈ গৈছিল, তেতিয়া তেওঁলোকে ধুতি পৰিধান কৰিছিল তেওঁলোকৰ কিছু লোকে বিশ্বাস কৰিছিল যে "একবস্ত্ৰ পৰিধান প্ৰদূষণৰ অভেদ্য " সেয়ে মাংগলিক কাম কাজত অন্য বস্ত্ৰতকৈ ধুতি পৰিধান কৰাটো অধিক শুভ বুলি গণ্য কৰা হয়
অধোবস্ত্ৰ হিচাবে পৰিচিত এই বস্ত্ৰ মুলতঃ পুৰুষসকলে পৰিধান কৰে কঁকালৰ পৰা আঁঠুৰ তললৈকে পৰাকৈ এই চুৰিয়া পৰিধান কৰা হয় সমাজৰ বিশেষ ব্যক্তিসকলে ৰেচম মুগা আদিৰে তৈয়াৰী ধুতি বা চুৰিয়া পৰিধান কৰিছিল চুৰিয়াক ভুনি হিচাবেও জনা যায় পূৰ্বতে চুৰিয়াৰ দৈৰ্ঘ্য আৰু পিন্ধাৰ ধৰণে সমাজৰ বিভিন্ন শ্ৰেণীৰ মৰ্যাদা নিৰূপন কৰিছিল
অসমীয়া পুৰুষ সকলে পৰম্পৰাগত ভাৱে বিভিন্ন সময় আৰু প্ৰয়োজনত ধুতি বা চুৰিয়া পৰিধান কৰে বিহু নৃৃত্য কৰোঁতে পুৰুষ সকলে আঁঠুৰ মুৰলৈকে চুৰিয়া পৰিধান কৰা নিয়ম আনহাতে গায়ন-বায়ন, ওজাপালি, সূত্ৰধাৰ নৃত্য আদি পৰিবেশন কৰিবৰ বাবে চুৰিয়াখন ভৰিৰ তল গাঁঠিলৈকে ঢাক খোৱাকৈ পৰিধান কৰে

অন্যান্য নাম
প্ৰথম শতাব্দীৰ এক ভাস্কৰ্যত ধুতি পৰিধান কৰা ব্যক্তি 
250কলিকতা বিশ্ববিদ্যালয়ত অন্য বৈজ্ঞানিক সকলৰ সৈতে জগদীশ চন্দ্ৰ বসু সকলোৱে ধুতি আৰু চোলা পিন্ধা অৱস্থাত

 স্থানীয় নাম ভাষা ধোতি   সংস্কৃত, পালি      হিন্দী     পঞ্জাবী     ওড়িয়া    নেপালী     গুজৰাটী      মাৰাঠী চুৰিয়াধুতি    অসমীয়া ধুতি   বঙালী         কন্নড়    -  কোংকণী    তেলেগু   তামিল     মালয়ালম     উৰ্দু

বিভিন্ন অসমীয়া ধুতি বা চুৰিয়া
 মুগাৰ বৰ চুৰিয়া,
 পাটৰ চুৰিয়া,
 কপাহী চুৰিয়া,
 চিকণ পাটৰ চুৰিয়া,
 ধল পাটৰ চুৰিয়া,
 পাট মুগা মিহলি চুৰিয়া,
 মেজাংকৰি তিতাকৰীয়া চুৰিয়া আদি

তথ্যসূত্ৰ

শ্ৰেণী:বস্ত্ৰ
ধুনাচি নৃত্য বা ধুনুচি নৃত্য () ঘাইকৈ পূব আৰু উত্তৰ ভাৰতত প্ৰচলিত একপ্ৰকাৰৰ পৰম্পৰাগত নৃত্য ই ঘাইকৈ পশ্চিম বংগ, উত্তৰ প্ৰদেশৰ বাৰাণসীত প্ৰচলিত যদিও ওড়িশা, ত্ৰিপুৰা আৰু নামনি অসমৰ কিছু অংশতো ধুনাচি নৃত্য কৰা হয় ভাৰতৰ মাংলগিক অনুষ্ঠানত পৰম্পৰাগতভাৱে ধূনা জ্বলোৱা হয় ধূনা হৈছে এবিধ গছৰ সুগন্ধি আঠা এই আঠা শুকুৱাই লৈ জ্বলা আঙঠা বা নাৰিকলৰ জাবৰীত জুই জ্বলাই ধূনা গুড়ি ছটিয়াই দিয়া হয় সাধাৰণতে ধূনাদানীত ধূনা জ্বলোৱা হয় পাৰম্পৰিক ধূনাদানী মাটিৰে তৈয়াৰ কৰা হৈছিল যদিও ধাতু যেনে ৰূপ, কাঁহ বা পিতলৰ সহায়টো ধূনাদানী প্ৰস্তুত কৰা হয় এই ধূনাদানীলৈ কৰা নৃত্যয়ে হৈছে ধুনাচি নৃত্য বা ধুনুচি নৃত্য পাৰম্পৰিকভাবে দেৱ-দেৱতাৰ মূৰ্তিৰ সন্মুখত, মন্দিৰত আৰু অন্যান্য পৱিত্ৰ স্থানত এই নৃত্য কৰা হয় বহু ঠাইত ইয়াক ধূনাৰ আৰতি বুলিও কোৱা হয় সাধাৰণতে চাকিৰে কৰা আৰতিৰ পিছত এই নৃত্য কৰা হয় পশ্চিম বংগৰ দুৰ্গা পূজাত আৰু বাৰাণসীত গঙ্গা নদীৰ পাৰত কৰা ধুনাচি নৃত্য পৃথিৱী বিখ্যাত

নৃত্য
দুৰ্গা পূজাৰ সময়ত কলকাতাত মহিলাসকলৰ ধুনাচি নৃত্য
নৱৰাত্ৰিৰ সময়ত বংগত উলহ মালহেৰে দুৰ্গা পূজা অনুষ্ঠিত কৰা হয় দুৰ্গা পূজাৰ বিভিন্ন ৰীতি-নীতিৰ ভিতৰত ধুনাচি নৃত্য অন্যতম এই পুৰণি অনুষ্ঠানটো উৎসৱৰ বাবে এক অনিবাৰ্য নিয়মৰ ৰাজ্যৰ সাংস্কৃতিক পৰিচয়ৰ এক অন্তৰ্নিহিত অংশ হৈ পৰিছে এই নৃত্য কৰোঁতে ধূনাদানী হাতত ধৰি ৰখা হয় ইয়াত আঙঠা বা জ্বলন্ত নাৰিকলৰ বাকলি দি ধূনাৰ গুড়ি ছটিয়াই দিয়া হয় কিছুমান লোকে জ্বলা কয়লাৰ এটা স্তৰ ৰাখি তাৰ ওপৰত নাৰিকলৰ বাকলি জ্বলায় সুগন্ধি ধোঁৱাৰ বাবে ধূনাৰ উপৰিঞ্চি ধূপ আৰু কৰ্পুৰ ব্যৱহাৰ কৰা হয়

দুৰ্গা পূজাৰ সময়ত ঢাক নামৰ এবিধ বিশেষ আকৃতিৰ ঢোলৰ তালত ধুনাচি নৃত্য কৰা হয় ঢাকৰ লগতে পাৰম্পৰিক কাঁহী আকৃতিৰ তাল বাদ্য বজোৱা হয় নৃত্যৰ বাবে পৰম্পৰাগত সাজ যেনে পুৰুষে ধুতি আৰু কুৰ্তা,পাঞ্জাবী আৰু মহিলা সকলে ৰঙা পাৰি থকা বগা শাৰী পিন্ধে বহুতো পূজা সংগঠনে সৰ্বশ্ৰেষ্ঠ নৃত্যৰ বাবে প্ৰতিযোগিতাৰ আয়োজন কৰে এই প্ৰতিযোগিতাসমূহত কিছুমান নৃত্যশিল্পীয়ে তিনিটা ধূনাদানীৰে সৈতে - দুই হাতত দুটা আৰু তৃতীয়টো দাঁতেৰে মুখত ধৰি নৃত্য কৰে ইয়াৰ লগতে বিভিন্ন ভংগীমা আৰু নিজা কৌশলৰ সহায়ত তেওঁলোকে নৃত্য প্ৰদৰ্শন কৰে দেৱী দুৰ্গাক ধন্যবাদ জনাবলৈ ধুনচি নৃত্য কৰা হয় পৰম্পৰাগতভাৱে এইটো পুৰুষ প্ৰধান নৃত্য আছিল কিন্তু এতিয়া মহিলাসকলেও ক্ৰমান্বয়ে সক্ৰিয়ভাৱে অংশগ্ৰহণ কৰিছে
পিতলৰ ধূনাদানী
দুৰ্গা পূজাৰ লগতে পূব ভাৰতৰ শাক্ত পন্থী সকলে কালি পূজা, মনসা পূজা, জগদ্ধাত্ৰী পূজা ইত্যাদিতো দেৱীৰ মূৰ্তিৰ সন্মুখত ধুনাচি নৃত্য কৰে বাৰাণসীত গঙ্গা নদীৰ পাৰত কৰা গংগা দেৱীলৈ উদ্দেশ্যি ধুনাচি নৃত্য কৰা হয়

ধূনাৰ অন্যান্য ব্যৱহাৰ
ধূনাৰ ধোৱায়ে বায়ু শুদ্ধ কৰা বুলি গণ্য কৰা হয় সেয়েহে ইয়াক ঈশ্বৰক আগবঢ়োৱা হয় কিন্তু ইয়াক দৈনন্দিন জীৱনতো ব্যৱহাৰ কৰা হয় সাধাৰণতে সন্ধিয়া চাকি বন্তি জ্বলোৱা সময়ত ধূনা জ্বলোৱা বহু পৰিয়ালৰ দৈনন্দিনৰ নিয়ম ইয়াক মহ প্ৰতিৰোধক হিচাপে ব্যৱহাৰ কৰা হয়

তথ্য উৎস

বাহ্যিক সংযোগ

 ধুনাচি নৃত্য
 ধুনাচি নৃত্যৰ আলোকচিত্ৰ 

শ্ৰেণী:ভাৰতৰ লোকনৃত্য
ধুনীয়া তিৰোতাবোৰ () হৈছে ২০০৯ চনত প্ৰদ্যুত কুমাৰ ডেকাৰ পৰিচালনা আৰু আৰ্ক লাইটছৰ অধীনত প্ৰদ্যুত কুমাৰ ডেকা আৰু পংকজ কলিতাৰ দ্বাৰা প্ৰযোজিত এখন অসমীয়া ভাষাৰ চলচ্চিত্ৰ ইয়াৰ সংগীত ৰচনা কৰিছিল অংগৰাগ মহন্তই ছবিখনে ২০০৯ চনৰ ৯ জানুৱাৰীত মুক্তিলাভ কৰে ছবিখনে ২০১০ চনত শ্ৰেষ্ঠ পৰিচালক, শ্ৰেষ্ঠ সম্পাদক আৰু শ্ৰেষ্ঠ মেক আপ শাখাত তিনিটাকৈ অসম ৰাজ্যিক চলচ্চিত্ৰ বঁটা লাভ কৰে 

 অভিনয় শিল্পী 

 বিদ্যুত চক্ৰৱৰ্তী
 তৃষা শইকীয়া
 বৰষা ৰাণী বিষয়া
 নীলাক্ষী দেৱী
 অংকুৰ বিষয়া
 বৰ্ণালী পূজাৰী
 নয়ন শইকীয়া
 কংকি বৰদলৈ

 বিশেষ অভিনেতা-অভিনেত্ৰী 

 যতীন বৰা
 সঞ্জীৱ হাজৰিকা
 ইন্দ্ৰ বণিয়া
 নয়ন প্ৰসাদ

 পটভূমি 
খ্যাতিসম্পন্ন সাংবাদিক বৰগোহাঁই বিৰতিৰ বাবে এবাৰ গাঁৱলৈ যায় বৰ্ষণমুখৰ ৰাতি এটাত যেতিয়া তেওঁৰ গাড়ীখন বেয়া হয়, তেতিয়া ওচৰৰ মেকানিক এজনে ইয়াক ঠিক কৰিবলৈ আহে তেওঁৰ পৰিচয় গম পাই মেকানিকজনে তেওঁক এটা অনুৰোধ কৰে গাঁৱত শ্বুটিঙৰ সময়ত এটা ফিল্ম ইউনিটৰ লগত যোৱা এগৰাকী ধুনীয়া ছোৱালীৰ প্ৰতি তেওঁৰ মন খাইছে তেওঁ এগৰাকী আগশাৰীৰ অভিনেত্ৰীৰ ব্যক্তিগত সহায়িকা আছিল, যি কাকতলীয়ভাৱে চলচ্চিত্ৰ জগতৰ পৰা নোহোৱা হৈ গৈছে বৰগোহাঁয়ে কৌতূহলৰ বাবে তেওঁক বিচাৰিবলৈ মান্তি হয় 

 তথ্যসূত্ৰ 

শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০০৯ বৰ্ষৰ চলচ্চিত্ৰ
ধুন্দুলী ফেঁটী (,  বা )  হৈছে কলুব্ৰিডি পৰিয়ালৰ অন্তৰ্গত এবিধ বিষহীন সাপৰ প্ৰজাতি ফেঁটীসাপৰ দৰে ফেঁট তুলি ই শত্ৰুৰ ফালে খেদা মাৰি আহে কৃষকৰ বন্ধু সদৃশ এই সাপ সমগ্ৰ মানৱজাতিৰ বাবে উপকাৰী, কাৰণ ইয়াৰ প্ৰধান খাদ্য হৈছে নিগনি

 প্ৰকৃতি 
ধুন্দুলী ফেঁটী সাধাৰণতে অতি আক্ৰমাণাত্মক প্ৰক়তিৰ ইহঁতে নিজকে সুৰক্ষিত কৰাৰ সামৰ্থ্যৰ প্ৰতি অতি আত্মবিশ্বাসী ফেঁটী আৰু অন্যান্য বিষধৰ সাপ ধৰিব বিচৰাসকলৰ বাবেও ইহঁত এক ভাল প্ৰশিক্ষক সৰ্প

 বিতৰণ 
ইণ্ডোনেছিয়া (সুমাত্ৰা, বাংকা, বৰ্নিওক'লমাণ্টন, জাভা),
মালয়েছিয়া আৰু ব্ৰুণেই (মালয় আৰু পূৱ মালয়েছিয়া); বৰ্নিও,
চিংগাপুৰ দ্বীপ,
বাৰ্মা (মাৰ্মাৰ),
থাইলেণ্ড
লাউচ, কম্বোডিয়া, ভিয়েটনাম,
জাপান (ৰয়ুকু দ্বীপপুঞ্জ),
ভাৰত (অসম, অৰুণাচল প্ৰদেশ (মিয়াও - চাংলাং জিলা, চেঁচা, চিম্পু, ইটানগৰ - পাপুম পাৰে জিলা),
বাংলাদেশ,
দক্ষিণ চীন (ফজিয়ান, য়ুনান, গয়াংক্সি, ডংডং, হংকং),
নেপাল  (, 1827)   . ( 20 . 2014)
তথ্য সংগ্ৰহ

শ্ৰেণী:সাপ
ধুবুৰী লোকসভা সমষ্টি () উত্তৰ-পূব ভাৰতৰ অসম ৰাজ্যৰ ১৪টা লোকসভা সমষ্টিৰ ভিতৰত এটা অন্যতম লোকসভা সমষ্টি৷ এই সমষ্টিটো নামনি অসমৰ ১১টা বিধানসভা খণ্ডৰে গঠিত,:.- দক্ষিণ শালমাৰা-মানকাচৰ জিলা আৰু ধুবুৰী জিলাৰ সকলো অংশ; গোৱালপাৰা জিলাৰ কিছু অংশ, বঙাইগাঁও জিলাৰ কিছু অংশ আৰু বৰপেটা জিলাৰ কিছু অংশ সামৰি লৈছে৷ আনুমানিক জনসংখ্যা ৫০ লাখ বাসিন্দাৰ সৈতে ধুবুৰী লোকসভা সমষ্টিত ২৬ লাখ পঞ্জীয়নভুক্ত ভোটাৰ আছে ধুবুৰী লোকসভা সমষ্টি সমগ্ৰ ভাৰতৰ উত্তৰ-পূব অঞ্চলৰ ভিতৰতে সৰ্বাধিক জনবসতিপূৰ্ণ সমষ্টি

বিধান সভাৰ সমষ্টিসমূহ
ধুবুৰী লোকসভা সমষ্টিত তলত উল্লিখিত বিধান সভা সমষ্টিসমূহ আছে:
 মানকাচৰ বিধানসভা সমষ্টি
 শালমাৰা দক্ষিণ বিধানসভা সমষ্টি
 ধুবুৰী বিধানসভা সমষ্টি
 গৌৰীপুৰ বিধানসভা সমষ্টি
 গোলোকগঞ্জ বিধানসভা সমষ্টি
 বিলাসীপাৰা (পশ্চিম) বিধানসভা সমষ্টি
 বিলাসীপাৰা (পূব) বিধানসভা সমষ্টি
 গোৱালপাৰা (পূব) বিধানসভা সমষ্টি
 গোৱালপাৰা (পশ্চিম) বিধানসভা সমষ্টি
 জলেশ্বৰ বিধানসভা সমষ্টি

লোক সভাৰ সদস্য
 ক্ৰম বৰ্ষ প্ৰাৰ্থী দল ১  ১৯৫১  আমজাদ আলি  প্ৰজা ছ'চিয়েলিষ্ট পাৰ্টী ২  ১৯৫৭  আমজাদ আলি  প্ৰজা ছ'চিয়েলিষ্ট পাৰ্টী ৩  ১৯৬২  গিয়াছুদ্দিন আহমেদ  ভাৰতীয় জাতীয় কংগ্ৰেছ ৪  ১৯৬৭  জাহানুদ্দিন আহমেদ  প্ৰজা ছ'চিয়েলিষ্ট পাৰ্টী ৫  ১৯৭১  মইনুল চৌধুৰী  ভাৰতীয় জাতীয় কংগ্ৰেছ ৬  ১৯৭৭  আহমেদ হুচেইন  ভাৰতীয় জাতীয় কংগ্ৰেছ ৭  ১৯৮৪  আব্দুল হামিদ  ভাৰতীয় জাতীয় কংগ্ৰেছ ৮  ১৯৯১  নুৰুল ইছলাম  ভাৰতীয় জাতীয় কংগ্ৰেছ ৯  ১৯৯৬  নুৰুল ইছলাম  ভাৰতীয় জাতীয় কংগ্ৰেছ ১০  ১৯৯৮  আব্দুল হামিদ  ভাৰতীয় জাতীয় কংগ্ৰেছ ১১  ১৯৯৯  আব্দুল হামিদ  ভাৰতীয় জাতীয় কংগ্ৰেছ ১২  ২০০৪  আনোৱাৰ হুচেইন  ভাৰতীয় জাতীয় কংগ্ৰেছ ১৩  ২০০৯  বদৰুদ্দিন আজমল  এ আই ইউ ডি এফ ১৪  ২০১৪  বদৰুদ্দিন আজমল  এ আই ইউ ডি এফ ১৫  ২০১৯  বদৰুদ্দিন আজমল  এ আই ইউ ডি এফ ১৬  ২০২৪  ৰকিবুল হুছেইন  ভাৰতীয় জাতীয় কংগ্ৰেছ 
নিৰ্বাচনৰ ফলাফল
সাধাৰণ নিৰ্বাচন ২০২৪

লগতে চাওক
 ধুবুৰী জিলা
 অসমৰ লোকসভা সমষ্টিসমূহৰ তালিকা

তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:ধুবুৰী জিলা
ধুবুৰী চিকিৎসা মহাবিদ্যালয় আৰু চিকিৎসালয় () অসমৰ ধুবুৰী জিলাৰ ধুবুৰী চহৰত অৱস্থিত এখন চৰকাৰী চিকিৎসা মহাবিদ্যালয় ২০২২ চনত চিকিৎসা মহাবিদ্যালয়খন কাৰ্যক্ষম হয় অসম চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে ধুবুৰী চিকিৎসা মহাবিদ্যালয় ৰাষ্ট্ৰীয় চিকিৎসা আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত মহাবিদ্যালয়খনে ২০২২-২৩ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰে

ইতিহাস
২০১৭ চনৰ ১৭ ফ্ৰেব্ৰুৱাৰী তাৰিখে তদানীন্তন মুখ্যমন্ত্ৰী সৰ্বানন্দ সোণোৱাল আৰু সেই সময়ৰ ৰাজ্যিক স্বাস্থ্যমন্ত্ৰী তথা বৰ্তমানে ৰাজ্যৰ মুখ্যমন্ত্ৰী ড হিমন্ত বিশ্ব শৰ্মাৰ উপস্থিতিত তদানীন্তন কেন্দ্ৰীয় স্বাস্থ্যমন্ত্ৰী তথা বৰ্তমানে বিজেপিৰ ৰাষ্ট্ৰীয় সভাপতি জগত প্ৰসাদ নড্ডায়ে মহাবিদ্যালয়খনৰ নিৰ্মাণৰ কামৰ শুভ উদ্বোধন কৰিছিল ১০৮ বিঘা মাটিত ৫০৯ কোটি টকা ব্যায়েৰে নিৰ্মাণ কৰা ধুবুৰী চিকিৎসা মহাবিদ্যালয় আৰু চিকিৎসালয় চৌহদত ছাত্ৰ-ছাত্ৰীৰ হ'ষ্টেল, চিকিৎসা মহাবিদ্যালয়খনত শিক্ষাদান কৰিবলগীয়া মহাবিদ্যালয়, চিকিৎসকসকলৰ আৱাস গৃহ, কেফটেৰিয়া, কেণ্টিনকে ধৰি আছে মুঠ ২৪টাকৈ ভৱন আছে ২০২২ চনৰ ১৪ অক্টোবৰত ৰাষ্ট্ৰপতি দ্ৰৌপদী মুৰ্মুৱে ভাৰতীয় প্ৰযুক্তিবিদ্যা প্ৰতিষ্ঠান, গুৱাহাটীৰ পৰা ভাৰ্ছুৱেলী এই চিকিৎসা মহাবিদ্যালয়খন আনুষ্ঠানিকভাৱে উদ্বোধন কৰিছিল 

পাঠ্যক্ৰম
২০২২-২৩ শিক্ষাবৰ্ষত মহাবিদ্যালয়খনে ১০০ গৰাকী চিকিৎসা বিজ্ঞানৰ শিক্ষাৰ্থীৰ সৈতে শিক্ষাবৰ্ষ আৰম্ভ কৰাৰ অনুমতি লাভ কৰিছে 

অৱস্থান
ধুবুৰী চিকিৎসা মহাবিদ্যালয় অসমৰ ধুবুৰী জিলাৰ ধুবুৰী চহৰৰৰ ঝাগ্ৰাপাৰত অৱস্থিত ইয়াৰ নিকটৱৰ্তী ধুবুৰী ৰেল ষ্টেচনৰ পৰা ই ২ কিঃমিঃ আৰু ৰূপসী বিমানবন্দৰৰ পৰা ১৫ কিঃমিঃ নিলগত অৱস্থিত ধুবুৰী চহৰৰ পৰা মহাবিদ্যালয়লৈ যাতায়াতৰ সু-ব্যৱস্থা আছে 

তথ্য উৎস

শ্ৰেণী:অসমৰ চিকিৎসা মহাবিদ্যালয়
শ্ৰেণী:অসমৰ চিকিৎসালয়
শ্ৰেণী:ধুবুৰী জিলা
ধুবুৰী ছোৱালী মহাবিদ্যালয় () ১৯৮৩ চনত স্থাপিত অসমৰ ধুবুৰীত অৱস্থিত এখন সাধাৰণ ডিগ্ৰীৰ মহিলা শিক্ষানুষ্ঠান মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷ এই মহাবিদ্যালয়খনে কলা শাখাৰ বিভিন্ন স্নাতক ডিগ্ৰী পাঠ্যক্ৰম আগবঢ়ায়

 তথ্যসূত্ৰ 

 বাহ্যিক সংযোগ 
 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ধুবুৰী বন্দৰ () অসমৰ ধুবুৰীত অৱস্থিত নদী বন্দৰ এই বন্দৰটো ব্ৰহ্মপুত্ৰ নদৰ পাৰত বিকশিত কৰা হৈছে এই বন্দৰটো ৰাষ্ট্ৰীয় জলপথ ২ত অৱস্থিত পোৰ্ট টাৰ্মিনেলৰ বাবে ই গুৰুত্বপূৰ্ণ ই ৰাষ্ট্ৰীয় জলপথ ২ ৰ পশ্চিম প্ৰান্তত বাংলাদেশ সীমান্তৰ ওচৰত অৱস্থিত ধুবুৰী বন্দৰৰ জেটি ব্ৰহ্মপুত্ৰ নদীৰ উত্তৰ পাৰত আৰু ই বহন কৰা মুখ্য সামগ্ৰী সমূহ হৈছে কয়লা, মৰাপাট, শিল আৰু ৰাসায়নিক সাৰ 

ইতিহাস
ধুবুৰী বন্দৰ অসমৰ অন্যতম পুৰণি নদী বন্দৰ এই বন্দৰটো ধুবুৰী আৰু ইয়াৰ কাষৰীয়া অঞ্চলসমূহৰ অৰ্থনীতিত এক গুৰুত্বপূৰ্ণ ভূমিকা পালন কৰিছে ব্ৰিটিছ শাসনৰ সময়ৰ পৰাই এই বন্দৰটো কলকাতা বন্দৰৰ সৈতে জলপথৰ সৈতে সংযুক্ত আছিল দুম্বাৰী বন্দৰৰ পৰা মৰাপাট আৰু চাউল কলকাতা বন্দৰলৈ প্ৰেৰণ কৰা হৈছিল দেশৰ স্বাধীনতাৰ পিছত যমুনা আৰু সুন্দৰবন নদী পাকিস্তান আৰু পিছলৈ বাংলাদেশৰ অধীনলৈ যায় অৱশ্যে এতিয়া দুয়োখন দেশৰ মাজত জাহাজ আৰু মালবাহী জাহাজে কলকাতা আৰু ধুবুৰী বন্দৰৰ মাজত সামগ্ৰী পৰিবহণ কৰে

ৰ'ৰ'
ধুবুৰী বন্দৰত ২০০ যাত্ৰী, ৪খন গাড়ী আৰু ২খন ট্ৰাকৰ ক্ষমতা থকা ভাৰতীয় অভ্যন্তৰীণ জলপথ প্ৰাধিকৰণৰ দ্বাৰা ৰাষ্ট্ৰীয় জলপথ ২ত পৰিচালিত ১খন জাহাজৰ সৈতে ৰ'ল-অনৰ'ল-অফ (ৰ'ৰ') ফেৰী সেৱাৰ ব্যৱস্থা আছে

তথ্য উৎস

শ্ৰেণী:অসমৰ নদী বন্দৰ
শ্ৰেণী:ধুবুৰী জিলা
ধুবুৰীৰ ফকিৰাগ্ৰাম-ধুবুৰী শাখা লাইনৰ টাৰ্মিনাল ৰেল ষ্টেচন এইটো নতুন কোচবিহাৰ-গোলোকগঞ্জ শাখা লাইনৰ সৈতেও যুক্ত ধুবুৰীক যোগীঘোপাৰ লগত যুক্ত কৰিবলৈ এটা নতুন লাইন স্থাপন কৰা হৈ আছে এইটো ভাৰতৰ অসম ৰাজ্যৰ ধুবুৰী জিলাৰ ব্ৰহ্মপুত্ৰ নদীৰ পশ্চিম পাৰত অৱস্থিত 
ধুুুুুুবুৰী ৰেল জংচন

 ভূগোল 
ধুবুৰী জিলা অসমৰ দক্ষিণ-পশ্চিম দিশ দখল কৰি আছে এইটো বাংলাদেশ আৰু ভাৰতৰ পশ্চিমবঙ্গ আৰু মেঘালয়ৰ ৰাজ্যৰ সীমাত ব্ৰহ্মপুত্ৰ নদীয়ে জিলাখনক দুটা ভাগত ভাগ কৰিছে গংগাধৰ, গৌৰাঙ্গ, টিপকাই, উত্তৰে চম্পাৱতি আৰু দক্ষিণে জিনজিৰাম, জিনাৰী আৰু কালু প্ৰভৃতি ব্ৰহ্মপুত্ৰৰ উপনদীবোৰ এই অঞ্চলত বানপানীৰ প্ৰধান অৱদানকাৰী

 ইতিহাস 
ফকিৰাগ্ৰাম-ধুবুৰী লাইনখন ১৬,৭৬ মিমি (৫ ফুট ৬ ইঞ্চি) বহল ব্ৰডগজত ৰূপান্তৰ কৰাৰ পিছত ২০১০ চনৰ ছেপ্টেম্বৰত খোলা হৈছিল ধুবুৰী ৰেল ষ্টেচন প্ৰথমছোৱাত ১৯০৪ চনত আৰম্ভ কৰা হৈছিল বানপানীয়ে ১৯৮৮ চনত ট্ৰেকবোৰ উটুৱাই নিছিল ২০১০ চনত গজ ৰূপান্তৰ কৰাৰ পিছত ৬৬ কিলোমিটাৰ (৪১ মাইল) দৈৰ্ঘ্য লাইন প্ৰস্তুত কৰা হৈছিল

ষাঠিৰ দশক লৈকে  বহল মিটাৰ গজ ৰেল সংযোগ আছিল কোচবিহাৰৰ পৰা ধুবুৰী-গোলোকগঞ্জ হৈ এইখন তেতিয়া অসম লাইন ৰেলৱে পৰিসেৱা হিচাপে জনাজাত আছিল দেশ বিভাজনৰ পাছতো এইটো পূৰ্ব পাকিস্তানক যুক্ত কৰিছিল কিন্তু, সত্তৰৰ দশকত গদাধৰৰ উপৰে দি ৰেল-কাম-ৰোড দলং ভাঙি যোৱাৰ ফলত এই যোগসূত্ৰটো শেষ হৈছিল দলংখন পুনঃনিৰ্মাণ কৰা হৈছে আৰু ট্ৰেকটো আকৌ ব্ৰডগজ হিচাপে স্থাপন কৰা হৈছে ধুবুৰী-নতুন জলপাইগুড়ি ইণ্টাৰচিটি এক্সপ্ৰেছ আলিপুৰদুৱাৰ জংচনৰ মাজত ২০১২ চনৰ ফেব্ৰুৱাৰীত আৰম্ভ হৈছিল

 তথ্য সংগ্ৰহ 

শ্ৰেণী:ভাৰতৰ ৰেল ষ্টেচন
ধুবুৰী-ফুলবাৰী দলং হৈছে উত্তৰ-পূব ভাৰতৰ অসম আৰু মেঘালয়ৰ মাজেৰে বৈ যোৱা ব্ৰহ্মপুত্ৰ নদৰ ওপৰত নিৰ্মাণাধীন এখন দলং

ধুবুৰী-ফুলবাৰী দলংখন ২০২৬২৭ চনৰ ভিতৰত সমাপ্ত কৰাৰ পৰিকল্পনা কৰা হৈছে, এয়া নদীৰ ওপৰত ভাৰতৰ দীৰ্ঘতম দলং আৰু ইয়াৰ দৈৰ্ঘ্য প্ৰায় ১৯ কিলোমিটাৰতকৈ বেছি বাংলাদেশ সীমান্তৰ নিচেই ওচৰত অৱস্থিত এই নিৰ্মাণাধীন দলংখন অসমৰ ধুবুৰীৰ সৈতে মেঘালয়ৰ ফুলবাৰীৰ লগত সংযুক্ত কৰিব, যিটো ১২৭ বি নং ৰাষ্ট্ৰীয় ঘাই পথৰ এক বিচ্ছিন্ন সংযোগ সামৰিক কাম-কাজ ২০১৯-২০২০ ত আৰম্ভ হয় এই দলঙৰ কাম জাপান আন্তৰ্জাতিক সহযোগিতা সংস্থাৰ দ্বাৰা অৰ্থায়ন কৰা হৈ আছে আৰু এইটো এনএইচআইডিচিএল-ৰ দ্বাৰা কাৰ্যকৰ কৰা হব এইখন ভাৰতৰ ব্ৰহ্মপুত্ৰ নদৰ ওপৰত প্ৰস্তাৱিত ৬খন দলংৰ মাজত এখন৷     : 
ধুবুৰী ফুলবাৰী দলংৰ কৰ্মশাল

 বৈশিষ্ট্য 

 দৈৰ্ঘ্য: ১৯.৩ কিঃমিঃ
 ভাৰতৰ দীৰ্ঘতম দলং

 তথ্য সংগ্ৰহ 

শ্ৰেণী:ব্ৰহ্মপুত্ৰৰ ওপৰত দলং
ধুবুৰী (ইং: , : ) হ'ল ধুবুৰী জিলাৰ সদৰ ঠাই ই ব্ৰহ্মপুত্ৰ আৰু গদাধৰ নৈৰ পাৰত অৱস্থিত এখন বুৰঞ্জী প্ৰসিদ্ধ নগৰ ১৮৮৩ চনত নগৰ খনক পৌৰসভাৰ অন্তৰ্ভুক্ত কৰা হয় ৰাজ্যৰ ৰাজধানী দিশপুৰৰ পৰা নগৰখনলৈ দুৰত্ব ২৮০ কি.মি.(১৭৪ মাইল)

নেতাই ধুবুনি ঘাট, ধুবুৰী

তথ্য সংগ্ৰহ

বাহ্যিক সংযোগ

শ্ৰেণী:ধুবুৰী জিলা
শ্ৰেণী:অসমৰ নগৰ-মহানগৰ
ধুমুহা () ১৯৫৭ৰ ২৭ চেপ্তেম্ৰৰৰ দিনা মুক্তি পোৱা ফণী শৰ্মা পৰিচালিত এখন অসমীয়া কথাছবি শোণিতপুৰ পিকচাৰ্চৰ বেনাৰত ছবিখন প্ৰযোজনা কৰিছিল হৃদয়ানন্দ আগৰৱালাই 

কাহিনী
কাহিনীৰ আৰম্ভণি ১৯৪২ চনৰ জুন মাহ চৌপাশে ২য় বিশ্বযুদ্ভৰ দাৱানল প্ৰবল বেগে জাপানী সেনাবাহিনী আগবাঢ়ি আহিছে ব্ৰহ্মদেশ অভিমুখে সেইদেশত বাস কৰি থকা হাজাৰ হাজাৰ ভাৰতীয় ভগনীয়াৰ বেশে অসম অভিমুখে পলায়ন কৰে সেই ভগনীয়াৰ মাজতে আছিল অসমীয়া ব্যৱসায়ী বিশ্বেশ্বৰ চৌধুৰী 

চৌধুৰী পৰিয়ালৰ পাঁচজন সদস্য- পত্নী আৰু তিনিটা সন্তান- বাৰবছৰীয়া প্ৰদীপ,পাঁচবছৰীয়া নীনা আৰু দেৰবছৰীয়া পোনা লগত আছে বিশ্বাসী লগুৱা মঙ্গলা দিনৰ পিচত দিন দুৰ্গম পথেৰে যাত্ৰা ভৰিত নগা ঘাঁ হোৱা মঙ্গলা আৰু তাৰ কোঁচত দেৰ বছৰীয়া পোনা পিছ পৰি যায় আৰু চৌধুৰী পৰিয়ালৰ বাকীসকলক বিচাৰি নাপায় ভোকে-লঘোনে কাতৰ পোনাৰ বাবে এমুঠি আহাৰ, অলপ গাখীৰ বিচাৰি মঙ্গলাই হাবাথুৰি খায় সেইবাটেৰে আহি আছিল ব্ৰহ্মদেশৰ তেলখাদত কাম কৰা ভৰত আৰু তেওঁৰ পত্নী পদুমী নিসন্তান পদুমীয়ে কেঁচুৱাটো বুকুত সাৱতি লয় মঙ্গলাই তেওঁলোকক কেঁচুৱাটোৰ প্ৰকৃত পৰিচয় নজনায় ভৰত-পদুমীয়ে কেঁচুৱাটো নিজৰ ঘৰলৈ গৈ যায় আৰু মাণিক নাম দিয়ে

মাণিক দহবছৰীয়া হ'ল ইয়ালে ভৰতৰ অৱস্থা দিনক দিনে পৰি আহিল বিভিন্ন ৰোগ-ব্যাধিয়ে তেওঁক জৰাজীৰ্ণ কৰিলে দৈৱৰ বিপাকত মাণিক গৈ বিশ্বেশ্বৰ চৌধুৰীৰ ঘৰত চাকৰ খাটিবলগীয়া হ'ল ইফালে পোনাক বিচাৰি বিশ্বেশ্বৰ শইকীয়াই এটা বিজ্ঞাপন দিছিল ঘটনাক্ৰমে চাগু বান্ধি অনা কাগজত পদুমীয়ে বিজ্ঞাপনটো দেখি বাউলি হৈ পৰিল চৌধুৰীৰ ঘৰৰ পৰা মাণিকক লৈ আহিবলৈ চৌধুৰীহঁতে বাস কৰা চহৰখনলৈ পদুমীয়ে যাত্ৰা কৰিলে ইফালে মাণিকেও সেইদিনা মাকলৈ মনত পৰাত গাঁৱৰ ঘৰলৈ গুছি আহিছে সেইদিনাই ৰাতি প্ৰচণ্ড ধুমুহা আহিল ধুমুহাত ঘূণেধৰা পজাঘৰটো বেমাৰী ভৰতৰ গাত ভাঙি পৰাত তেওঁৰ মৃত্যু হ'ল 

চহৰৰে এঘৰত ৰাতিটো কটাই পদুমী চৌধুৰীহঁতৰ ঘৰলৈ গ'ল পদুমীক দেখিয়ে মঙ্গলাই চিনি পালে আৰু কেঁচুৱাটো কি কৰিলে সুধিলে পদুমীৰ মুখৰ পৰা সকলোৱে জানিব পাৰিলে যে পোনা বা মাণিক যিখন ঘৰৰ কনিষ্ঠ সন্তান, সেইখন ঘৰতে সি চাকৰি খাটিছেহি!

কলা-কুশলী
(তথ্যচকত নথকা)
সহকাৰী পৰিচালক- অমলেন্দু বাগচী, হিতেশ্বৰ মহন্ত
শব্দগ্ৰহণ- বাণী দত্ত, ঋষিকেশ মুখাৰ্জী
দৃশ্য পৰিকল্পনা- বিজয় বসু

অভিনয় শিল্পী

ফণী শৰ্মা
তুলসী দাস
চন্দ্ৰধৰ গোস্বামী
চামচুল হুদা
তৰুণ দুৱৰা
ভূপেন হাজৰিকা

কুলেন গোস্বামী
অমলেন্দু বাগচী
স্মৃতিৰেখা
ৰূপলেখা
বিজয়া
অনুশীলা

শুক্লা দাস
বিষ্ণু লেখাৰু (শিশুশিল্পী)
ৰঞ্জনা বৰা (শিশুশিল্পী)
সপোনটি মইনা ওৰফে শ্ৰীমন্ত আগৰৱালা (শিশুশিল্পী)

সঙ্গীত
ধুমুহাৰ সঙ্গীত পৰিচালক আৰু গীতিকাৰ আছিল ভূপেন হাজৰিকা গাইছিল ভূপেন হাজৰিকা, গায়ত্ৰী দেৱী আৰু মণ্টু ঘোষে
 ক্ৰমিক নং গীতৰ শীৰ্ষক গীতিকাৰ কণ্ঠ ১ এ নৰমনিষ যাবই লাগিব তই, চকুলো মচি থৈ সবাৰো ভৰষা এৰি  ভূপেন হাজৰিকা  ভূপেন হাজৰিকা ২ পৰহি পুৱাতে টুলুঙা নাৱতে ৰংমন মাছলৈ গ'ল,মাছকে মাৰিবলৈ নালাগে যাবলৈ ধুমুহা আহিবৰ হ'ল ভূপেন হাজৰিকা  ভূপেন হাজৰিকা, গায়ত্ৰী দেৱী ৩ কাকনো সুঁৱৰি কিনো বিচাৰি খাৱ তই হাবাথুৰি  ভূপেন হাজৰিকা  ভূপেন হাজৰিকা ৪ ধুনীয়া ৰঙৰ নতুন পাহিৰ তুমি মোৰ পদূলিৰ কেতেকী ফুল  ভূপেন হাজৰিকা  মণ্টু ঘোষ, গায়ত্ৰী দেৱী ৫  সোণৰ কাঠিৰ পৰশ পোৱা আলফুলিয়া হাতেৰে কোনেনো ধূলিক সাৱতি লয়  ভূপেন হাজৰিকা  ভূপেন হাজৰিকা

তথ্য উৎস 

শ্ৰেণী:অসমীয়া চলচ্চিত্ৰ
শ্ৰেণী:১৯৫০ দশকৰ অসমীয়া চলচ্চিত্ৰ
শ্ৰেণী:১৯৫৭ বৰ্ষৰ চলচ্চিত্ৰ
ধুলাবাৰী  হ'ল দক্ষিণ-পূব নেপালৰ কোশী প্ৰদেশৰ ঝাপা জিলাৰ এখন চহৰ ই মেচিনগৰ পৌৰসভাৰ অংশ ১৯৯১ চনৰ লোকপিয়ল অনুসৰি ধুলাবাৰীৰ জনসংখ্যা ১৫,৭৪২ জন

ভৌগোলিক অৱস্থান
গোধূলি সময়ৰ দৃশ্য, ধুলাবাৰী
ধুলাবাৰী হিমালয় পৰ্বতৰ দাঁতিত সমতল ভূমিত অৱস্থিত ই দেশখনৰ পূব প্ৰান্তত অৱস্থিত, আৰু কাকৰভিট্টাৰ পৰা ৬ কিল'মিটাৰ পূব দিশত অৱস্থিত ইয়াৰ মেচি নদী নেপাল আৰু ভাৰতৰ মাজত আন্তঃৰাষ্ট্ৰীয় সীমা হিচাপে আছে

অৰ্থনীতি
ধুলাবাৰী বজাৰ চীনা সামগ্ৰীৰ উপলব্ধতাৰ বাবে  সুপৰিচিত ১৯৭৭ চনত স্থাপিত এই বজাৰখনক ঝাপাৰ বিদেশী সামগ্ৰীৰ বজাৰ বুলি কোৱা হয় ধুলাবাৰীৰ আশে-পাশে থকা ভূমিভাগ উৰ্বৰ হোৱা বাবে খেতিৰ বাবে উপযোগী ঋতু অনুসৰি  ধান, ঘেঁহু, সৰিয়হ আৰু চাহ আদিৰ  খেতি কৰা হয় বাৰিষাৰ সময়ত যেতিয়া প্ৰচুৰ বৰষুণ হয়, তেতিয়া ধান আৰু ঘেঁহুৰ খেতি কৰা হয়, আৰু শীতকালত চপোৱা হয়

পৰিবহন
ধূলাবাৰীৰ গাঁৱলীয়া পথ
ধুলাবাৰীক কেন্দ্ৰীয় ঘাইপথ মহেন্দ্ৰ ৰাজমাৰ্গৰ  দ্বাৰা দেশৰ সকলো প্ৰান্তৰ সৈতে সংযোগ কৰা হৈছে চন্দ্ৰগড়ী বিমানবন্দৰ চন্দ্ৰগড়ী (ধুলাবাৰীৰ পৰা প্ৰায় ১৬ কিলোমিটাৰ)ত অৱস্থিত আৰু ইয়াত প্ৰতিদিনে কাঠমাণ্ডুলৈ যাতায়ত কৰিবলৈ ৯ৰ পৰা ১০খন বিমান সেৱা উপলব্ধ

জনগাঁথনি
ধুলাবাৰীত বসবাস কৰা প্ৰধান জনগোষ্ঠীসমূহ হ'ল ৰাজবংশী, ৰায়, লিম্বু , নেৱাৰ, ছেত্ৰী, ব্ৰাহ্মণ, মাৰোৱাৰী আদি ধুলাবাৰীৰ গৰিষ্ঠসংখ্যক লোক হিন্দু ধৰ্মাৱলম্বী৷

জলবায়ু
ধুলাবাৰীৰ সৰিয়হৰ পথাৰ
ধুলাবাৰীৰ জলবায়ু গৰমৰ দিনত অতি উষ্ণ আৰু আৰ্দ্ৰ, আৰু শীতকালত মৃদু আৰু শুকান গ্ৰীষ্মকালত তাপমাত্ৰা ৩৬ ডিগ্ৰী চেলছিয়াছ হব পাৰে, আৰু শীতকালত নিম্নতা প্ৰায় ১২ ডিগ্ৰী চেলছিয়াছ বাৰিষাত (জুনছেপ্টেম্বৰ) প্ৰচুৰ পৰিমাণে বৰষুণৰ হয় শীতকালত বৰষুণ কম হয় বা একেবাৰেই নহয়, যাৰ বাবে ধান, ঘেঁহু, যৱ, সৰিয়হ আদি শস্য চপোৱাৰ বাবে ই উপযুক্ত সময়

সংস্কৃতি
ধুলাবাৰীৰ সংস্কৃতি হৈছে বিভিন্ন জাতি-জনগোষ্ঠীৰ সংস্কৃতিৰ মিশ্ৰণ ইয়াৰে তলত উল্লেখ কৰা উৎসৱসমূহ আটাইতকৈ গুৰুত্বপূৰ্ণ, কাৰণ নেপালৰ ৮৮ লোক হিন্দু ধৰ্মাৱলম্বী
দশৈ: দশৈ উৎসৱ হিন্দুসকলে উদ্যাপন কৰে এই উৎসৱ ১৫ দিন চলে 
তিহাৰ আৰু দীপাৱালী: তিহাৰ উৎসৱ ৫ দিন ধৰি পালন কৰা হয় দীপাৱলী হিন্দুসকলৰ পোহৰৰ উৎসৱ তিহাৰৰ পঞ্চম দিনত সাধাৰণতে সৰিয়হৰ তেলেৰে চাকি জ্বলোৱা হয় আৰু ফটকা ফুটোৱা হয়
কৃষ্ণ অষ্টমী: ধূলাবাৰীত হিন্দু ৰাইজে কৃষ্ণ অষ্টমী পালন কৰে ধুলাবাৰীত কৃষ্ণ অষ্টমীৰ নিশা কৃষ্ণ মন্দিৰত বিপুল সংখ্যক মানুহৰ সমাগম ঘটে, তেওঁলোকে একগোট হৈ ভজন আৰু কীৰ্তন কৰে

তথ্যসূত্ৰ

শ্ৰেণী:নেপাল
অংকীয়া নাটকৰ আদৰ্শত নৱবৈষ্ণৱ যুগৰ পৰৱৰ্তী কালত উজনি অসমত এশ্ৰেণীৰ নাটক আৰু অভিনয় কলাৰ সৃষ্টি হৈছিল- যাক 'ধুৰা নাট'বা 'ভাওনা' নাট আখ্যা দিব পাৰি এইবিধ নাট আৰু অভিনয়-কলা অংকীয়া নাট আৰু ভাওনাৰ লোক ৰূপ ( )মাথোঁন কেইখনমান ধুৰা নাটৰ উদাহৰণ হ'ল-খটাসুৰ বধ, বঘাসুৰ বধ, নহুষ-উদ্ধাৰ, কুলাচল বধ, সুভদ্ৰাহৰণ আদি 
লোক সমাজৰ ৰুচি আৰু আচৰণে এইবিধ নাটত প্ৰাধান্য পাইছিল লোক সমাজৰ মনোৰঞ্জনৰ উদেশ্যে আগত ৰাখি এই নাটবোৰৰ সৃষ্টি হৈছিল 

 অংকীয়া নাট আৰু ধুৰা নাটৰ মাজত পাৰ্থক্য 

অংকীয়া নাটৰ উদেশ্য হৈছে ভক্তি ধৰ্ম প্ৰচাৰ কৰা আৰু ইয়াত দাক্ষিণাত্যৰ প্ৰবৃত্তিৰ স্থিতি লক্ষ্য কৰা যায় আনহাতে ধুৰা নাটত ভক্তি ধৰ্মৰ ওপৰত গুৰুত্ব আৰোপ নকৰি স্থূল হাস্যৰস সৃষ্টিৰ ওপৰতহে গুৰুত্ব আৰোপ কৰা পৰিলক্ষিত হয় এইফালৰ পৰা এইশ্ৰেণীৰ নাটত প্ৰাধান্য লাভ কৰিছে ওড্ৰ-মাগধী প্ৰবৃত্তিয়ে ধুৰা নাটত ব্ৰজাৱলী ভাষাৰ প্ৰয়োগৰ বিপৰীতে পুৰণি অসমীয়া ভাষাৰ পয়োভৰ লক্ষ্য কৰা যায় গদ্যৰ প্ৰয়োগ দেখা নাযায় 
 
 ধুৰা নাট আৰু খুলীয়া ভাওনাৰ সাদৃশ্য 

খুলীয়া ভাউৰীয়া আৰু ধুৰা নাটৰ বিষয়বস্তু আহৰন কৰা হয় বধকাব্যৰ পৰা খুলীয়া ভাউৰীয়াৰ সংলাপৰ দৰে এইবিধ নাটকৰ সংলাপবোৰ পদ আৰু পয়াৰত পোৱা যায় খুলীয়া ভাউৰীয়াৰ ওঝা বা ওজাৰ নিচিনাকৈ ইয়াতো সূত্ৰধাৰে সোঁহাতৰে চোঁৱৰ ঘূৰাই ঘূৰাই খোলৰ তালে তালে নৃত্য প্ৰদৰ্শন কৰি অভিনয়ৰ আৰম্ভণিৰ সূচনা কৰে আৰু গীত-নৃত্য আৰু বাদ্যৰ সহায়ৰে নাট্যানুষ্ঠানভাগক পৰিণতিৰফালে আগবঢ়াই নিয়ে 
খুলীয়া ভাউৰীয়াৰ দৰে এইবিধ নাটতো সংস্কৃত শ্লোক, ভটিমা আদিৰ ওপৰত গুৰুত্ব দিয়াৰ বিপৰীতে যুদ্ধ বিগ্ৰহ,গুৰুত্ব দিয়া হয় লম্ফ-জম্ফপূৰ্ণ প্ৰত্যুক্তি আৰু ব্যংগ-কৌতুকৰ ওপৰত বহুৱা চৰিত্ৰই দুয়োবিধ নাটকতেই প্ৰাধান্য পায় ভাৱৰীয়াবিলাকৰ মুখা ব্যৱহাৰৰ ক্ষেত্ৰতো দুয়াবিধ নাটকৰ মাজতে সাদৃশ্য পৰিলক্ষিত হয় 

 তথ্য সংগ্ৰহ 

শ্ৰেণী:অসমৰ সংস্কৃতি
ধূপধৰা নামনি অসমৰ গোৱালপাৰা জিলাৰ পূবে অৱস্থিত এখন গাঁও ই মেঘালয়ৰ সীমান্তবৰ্তী এখন গাঁও

ইয়াতে ধূপধৰা ষ্টেচন বুলি এখন ৰে'লওয়ে ষ্টেচন আছে কামাখ্যা জংচন- নিউ বঙাইগাঁও ৰে'ল (গোৱালপাৰায়েদি) লাইনটো ইয়াৰ ওপৰেদি পাৰ হৈছে গোৱালপাৰা হৈ নিউ বঙাইগাঁও-কামাখ্যা লাইনটোৰ দৈৰ্ঘ্য হৈছে ১৭৬ কিলোমিটাৰ, আৰু দুধনৈৰ পৰা ধূপধৰালৈকে ইয়াৰ দৈৰ্ঘ্য হৈছে ২৯.৭১ কিলোমিটাৰ:..----------625569:.----------.:.-------

শিক্ষা
গাঁওখনত কেইবাখনো বিদ্যালয়-মহাবিদ্যালয় আছে সেইকেইটা হ'ল;
 শংকৰদেৱ শিশু বিদ্যা নিকেতন, ধূপধৰা:..-------
 ছেন্ট থেৰেছা ইংলিছ মিডিয়াম স্কুল 
 ধূপধৰা হাইস্কুল
 চৰকাৰী বিষ্ণু ৰাভা প্ৰাথমিক বিদ্যালয়
 বিষ্ণুপুৰ মাধ্যমিক বিদ্যালয়
 জয়চন্দ্ৰ মেধি মাধ্যমিক বিদ্যালয়
 বিকালি মহাবিদ্যালয়
 ট্ৰিনিটি জুনিয়ৰ কলেজত

তথ্য সংগ্ৰহ

শ্ৰেণী:অসমৰ গাঁও
ধুমাৱতী (, : , আক্ষৰিক অৰ্থত ধোঁৱাৰ আধাৰ বা গৰাকী) দহ গৰাকী তান্ত্ৰিক দেৱীৰ মাজত এগৰাকী দেৱী এই ধুমাৱতী এখেত হিন্দু দেৱী, যি শক্তিৰ ৰুদ্ৰ ৰূপক প্ৰতিনিধিত্ব কৰে এখেত এগৰাকী বুঢ়া, কুশ্ৰী বিধবা ৰূপত চিত্ৰিত হৈছে, তথা হিন্দুধৰ্মৰ অশুভ আৰু অনাকৰ্ষণীয় বিষয় সমূহৰে এই দেৱীক যুক্ত কৰা হয় দেৱীক সাধাৰণতে ঘোঁৰাবিহীন ৰথ বা কাউৰীয়ে টনা বাহনত শ্মশান ঘাটত প্ৰতিষ্ঠা কৰা দেখা যায় ধূমাৱতীয়ে মহাজাগতিক প্ৰলয়ৰ সময়ত নিজকে প্ৰকট কৰে তেওঁ শূন্য, যি সৃষ্টিৰ আদিটো আছিল আৰু অন্তটো বিদ্যমান হৈ থাকিব ধূমাৱতী সাধাৰণতে কেবল অশুভ গুণাৱলীৰ সৈতে যুক্ত হ'লেও তেখেতৰ ভজন সমূহে সাধাৰণ ভক্ত সমাজক তেখেতৰ ইতিবাচক দিশসমূহৰ লগতে নেতিবাচক দিশসমূহৰ সৈতেও পৰিচয় কৰাই দিয়ে তেওঁক সাধাৰণতে কোমল হৃদয়ৰ গৰাকী বা প্ৰলয়দাত্ৰী বুলি জনা যায় ধুমাৱতীক এগৰাকী মহান শিক্ষক ৰূপতো বৰ্ণনা কৰা হয় যি মহাবিশ্বৰ চূড়ান্ত জ্ঞান প্ৰকাশ কৰে, যি সমূহ শুভ তথা অশুভৰ মাজত থকা বিভ্ৰান্তিৰ উৰ্দ্ধত তেখেতৰ অশুভ ৰূপে ভক্তক সাধাৰণ জগত খনৰ উৰ্দ্ধত গৈ আত্ম বিশ্লেষণ অৰ্থাৎ জীৱনৰ অভ্যন্তৰীণ সত্যসমূহৰ সন্ধান কৰিবলৈ শিকায় ধুমাৱতীক সিদ্ধি (অলৌকিক ক্ষমতা)দাত্ৰী হিচাপে বৰ্ণনা কৰা হয় এই গৰাকী দেৱী সমস্ত যন্ত্ৰণাৰ পৰা উদ্ধাৰকাৰী তথা পৰম জ্ঞান আৰু মোক্ষ সহ সকলো ইচ্ছা ও পুৰস্কাৰৰ ভঁৰাল বুলি বৰ্ণিত হৈছে ভক্তই শত্ৰুক দমনৰ হেতু এই দেৱীৰ আৰাধনা কৰে ধূমাৱতীৰ পূজা সমাজৰ অসহায় ব্যক্তি সকল যেনে অবিবাহিত, বিধবা, তথা তান্ত্ৰিক সকলৰ বাবে আদৰ্শ স্বৰূপ বুলি বিশ্বাস কৰা হয় বাৰাণসী মন্দিৰত, এই দেৱীৰ আৰাধনাৰ দ্বাৰা ভক্তই নিজকে পবিত্ৰ কৰি অন্য দেৱতাৰ পূজাৰ হেতু আগবাঢ়ে ইয়াত আনকি বিবাহিত দম্পতীয়েও দেৱীৰ আৰাধনা কৰে যদিওবা দেৱীৰ আৰাধনাৰ বাবে তেনে কোনো উল্লেখযোগ্য মন্দিৰ নাই তথাপিও তান্ত্ৰিক সমাজৰ মাজত একচেটিয়া স্থানতএই দেৱীৰ আৰাধনা বিশেষ ভাৱে জনপ্ৰিয় 

উৎস
মহাবিদ্যা শক্তিপৰিয়ালৰ বাহিৰে ধুমাৱতীৰ অস্তিত্ব সম্পৰ্কে কোনো প্ৰাপ্ত তথ্য নায় মহাবিদ্যা দেৱী সকলৰ পৰিয়ালটোত অন্তৰ্ভুক্ত হোৱাৰ পূৰ্বে ধুমাৱতী সম্পৰ্কীয় কোনো ঐতিহাসিক সমল পোৱা নাযায় দৰিদ্ৰতা, হতাশা, নিৰাশাৰ দেৱী ধুমাৱতীক, ৰোগ, দুখঃ-দুৰ্গতি, তথা দৰিদ্ৰতাৰ দেৱী অলক্ষ্মীৰ সৈতে জড়িত বুলি কোৱা হয় (1997), .176 বৈদিক দেৱী নীৰতি মৃত্যু, ক্ষয়, দুৰ্ভাগ্য, ৰাগ তথা প্ৰয়োজনৰ সৈতে যুক্ত নীৰতিৰ দৰে ধুমাৱতীও অসম্মানিত বস্তু আৰু কষ্টৰ সৈতে যুক্ত হিন্দু দেৱী জৈষ্ঠাও ধুমাৱতীৰ অনুৰূপ ধুমাৱতীৰ দৰে তেওঁ অন্ধকাৰ, কুৎসিত তথা কাউৰীৰ সৈতে জড়িত (1997), .178-181 এই গৰাকী দেৱীয়ে কোনো ধৰণৰ শুভকাম সহ্য কৰিব নোৱাৰে বুলি কোৱা হয় ধুমাৱতীৰ দৰে তেওঁ কাজিয়া, অশুভ স্থান আদিতহে প্ৰতিষ্ঠা হৈ থাকে সাৰদাতিলক-তন্ত্ৰৰ ভাষ্যকাৰ লক্ষ্মণ দেসিকাই, জ্যেষ্ঠাৰ সৈতে ধুমাৱতীক সম পৰ্যায়ৰ বুলি চিহ্নিত কৰিছে উভয় ক্ষুধা, তৃষ্ণা, প্ৰয়োজন, আৰু দাৰিদ্ৰৰ প্ৰতীকঅলক্ষ্মী, লক্ষ্মী আৰু শ্ৰী(লক্ষ্মী)ৰ ভনীয়েক আৰু ধুমাৱতী দুয়োগৰাকী দেৱীকে বয়সিয়াল বুলি জনা যায় ঝাড়ু আৰু কাউৰীৰ বাহনৰ এই দুয়োগৰাকী দেৱীয়ে ভোক-পিয়াহ, প্ৰয়োজনীয়তা আৰু দৰিদ্ৰতাক প্ৰতিনিধিত্ব কৰে সাধাৰণতে ধুমাৱতীৰ নামৰ আক্ষৰিক অৰ্থ, তথা তেওঁ বিধবা আৰু কুৰূপা আদি বৈশিষ্ট্য সমূহৰ মাজত ধুমাৱতী আৰু তিনিগৰাকী দেবীৰ মাজত মিল দেখা যায় অৱশ্যে ধুমাৱতীৰ স্তুতি মন্ত্ৰ সমূহৰ মাজত এই কেইগৰাকী দেৱীৰ নামৰ কোনো উল্লেখ পোৱা নাযায় ধুমাৱতী এই দেৱী সকলৰ মাজত অধিক ৰুদ্ৰ ৰূপী বুলি গণ্য কৰা হয় দাৰ্শনিক ডেভিড কিনসলৰ মতে দহ গৰাকী মহাবিদ্যাৰ অস্তিত্ব ১২শতিকাৰ পূৰ্বে পোৱা নাযায় দক্ষিণ ভাৰতৰ তুলুনাড অঞ্চলত ধুমাৱতীৰ পূজা কৰা হয় 

তথ্য সংগ্ৰহ

শ্ৰেণী:হিন্দু দেৱী
ধূলা সত্ৰৰ কল দলিওৱা উৎসৱ বহাগৰ সাত বিহুৰ দিনা পালন কৰা এক লোক-পৰম্পৰা৷ কামৰূপ জিলাৰ হাজোৰ ওচৰৰে ৰামদিয়াৰ এখন উল্লেখযোগ্য সত্ৰ ধূলাৰ সত্ৰ৷ আহোম ৰজা প্ৰতাপসিংহৰ দিনত বৰুৱা খিতাপধাৰী ৰামজীৱন নামে এজন লোকে ৰামদিয়াৰ ধূলাপাৰাত ধূলাৰ সত্ৰ প্ৰতিষ্ঠা কৰে৷ ব্ৰহ্মপুত্ৰ বালি-পলস পৰি অঞ্চলটো ধূলাময় আছিল বাবেই ঠাইখনক ধূলাপাৰা বুলি জনা গৈছিল আৰু পিছলৈ সত্ৰ স্থাপন কৰাত ইয়াক ধূলাৰ সত্ৰ বোলা হৈছিল৷

বহাগৰ ৫ তাৰিখত সত্ৰৰ বিগ্ৰহ উলিয়াই নৱ-বস্ত্ৰ, আ-অলংকাৰেৰে সুশোভিত কৰি নৃত্য-গীত নাম-কীৰ্তনেৰে গোঁসাইক ৰামদিয়াৰ ভঠেলি খোলালৈ নিয়া হয়৷ তাৰ পৰা গোঁসাইক শোভাযাত্ৰা কৰি ওভোতাই আনি সত্ৰৰ নামঘৰত সুমুৱাওতে ভকতসকল দুটা ফৈদত বিভক্ত হৈ বাক-বিতণ্ডা কৰে৷ ভকতসকলৰ এটা ভাগ লক্ষ্মীৰ ফলীয়া আৰু আনটো ভাগ কৃষ্ণৰ ফলীয়া৷ লক্ষ্মীক নোকোৱাকৈ মনে মনে ঘুনুচাৰ ঘৰলৈ গৈ উভতি অহা বুলি লক্ষ্মীৰ নিৰ্দেশত ভক্তসকলে কৃষ্ণ ভক্তলৈ আঠিয়া কল দলিয়াই খেদাখেদি কৰি কৃষ্ণক প্ৰৱেশত বাধা দিয়ে৷ তাৰপিছত কৃষ্ণই জৰিমনা দি গৃহত প্ৰৱেশ কৰে৷ বৰপেটাৰ দৌল উৎসৱৰ বাঁহ ভঙা আৰু বৰদোৱাৰ দৌল উৎসৱৰ দুৱাৰ ধৰা প্ৰথাৰ লগত এই উৎসৱৰ মিল দেখা যায়৷
তথ্য সূত্ৰ

শ্ৰেণী:অসমৰ সংস্কৃতি
ধূসৰতাৰ কাব্য (ইংৰাজী:  ) এখন অসমীয়া উপন্যাস উপন্যাসখনৰ লেখক দেৱব্ৰত দাস উপন্যাসখন ২০০৫ চনৰ ডিচেম্বৰ মাহত প্ৰথম প্ৰকাশ হয় উত্তৰ আধুনিকতাবাদ ধাৰণাটোক কেন্দ্ৰ কৰি উপন্যাসখন ৰচিত কিতাপ আকাৰে প্ৰকাশ পোৱাৰ আগতে উপন্যাসখন গৰীয়সীৰ পাতত ২০০৪ চনৰ পৰা ২০০৫ চনলৈকে ধাৰাবাহিকভাৱে প্ৰকাশ হৈছিল

 লেখকৰ পৰিচয় 
দেৱব্ৰত দাস ৰামধেনু যুগৰ পৰৱৰ্তী কালৰ এগৰাকী অসমীয়া গল্পকাৰ, ঔপন্যাসিক আৰু স্তম্ভলেখক ১৯৯১ চনত তেখেতৰ প্ৰথমখন গল্প সংকলন অৰ্পিতাৰ এৰাতিপ্ৰকাশ পায় তেখেতে সাহিত্যৰ ক্ষেত্ৰখনলৈ আগবঢোৱা বিভিন্ন অৱদানৰ বাবে টেগৰ লিটাৰেচাৰ এৱাৰ্ড আৰু সাহিত্যজ্যোতি বটাঁ লাভ কৰে দেৱব্ৰত দাসৰ মতে এটা বা উপন্যাস এখন লেখক নামধাৰী এক সামাজিক-ৰাজনৈতিক শক্তিৰ নিৰ্মিতিহে তাত লেখকৰ নিজা বুলি বক্তব্য থাকিলেও সেয়া তেওঁৰ সামাজিক অৱস্থানৰ পৰা উৎসাৰিত দেবব্ৰত দাসৰ প্ৰকাশিত গল্প-সংকলনকেইখন হ'ল: অৰ্পিতাৰ এৰাতি' (১৯৮১), হয়তোবা ভেশছন (১৯৮৭), অৰ্পিতাৰ অন্য এবাতি (১৯৯২), বিষয় মূলতঃ প্ৰেম (১৯৯৫) আৰু নিৰ্মালীৰ সপোন (২০০২) আনহাতে তেওঁৰ প্ৰকাশিত উপন্যাসকেইখন হ'ল: গধূলিৰপৰা গধূলিলৈ (১৯৮৩), মৃগয়া নিঠুৰ মৃগয়া (১৯৯৩), গান গোলাপ আৰু কাঁইটৰ কথা (১৯৯৩), মধ্যান্তৰ (১৯৯৩), দুৱাৰডলিৰ সময় (১৯৯৩), দূৰলৈ নেযাবা কাবেৰী (১৯৯৩), পুতলানাচৰ সাধু (১৯৯৪), সপোনৰ দৰে দিঠকৰ দৰে (১৯৯৫), বৰষাৰ প্ৰথম সুবাস (১৯৯৬) আৰু ধূসৰতাৰ কাব্য (২০০৫) চাৰিটা খণ্ডত প্ৰকাশিত তেওঁৰ হিয়াৰ পখিলাবোৰ নামৰ সংকলনটো হ'ল তেওঁ বাতৰিকাকতত লিখা এমুঠি জনপ্ৰিয় স্তস্তলেখাৰ নিৰ্বাচিত সংকলন 

 কাহিনীভাগ 
উপন্যাসখন নায়ক শেখৰ আৰু তাৰ বন্ধু সুমন্তই ডবা খেলি থকাৰ পৰা আৰম্ভ হয় ডবা খেলাৰ পৰা উঠি শেখৰে কেইপদমান বস্তু দোকানৰ পৰা কিনি ঘৰলৈ গৈ দেখে যে তাৰ পত্নী মন্দিৰা ঘৰ এৰি গুচি গৈছে মন্দিৰাই ডায়েৰীৰ শেষ পৃষ্ঠাত লিখি থৈ যায় যে- মই মোক বিচাৰি আহিছো মোক নিবিচৰাই ভাল পত্নী ঘৰ এৰি যোৱাৰ সত্যটো উদঘাটন কৰাৰ পাছত শেখৰে কি কৰিব ভাবি উলিয়াব নোৱাৰি তাৰ বন্ধু চেম উকিল, সুমন্ত আদিৰ সৈতে মদ খাই আড্ডা দিছে বন্ধুৰ ওচৰৰ পৰা আহি সি পত্নী কিয় তাক এৰি, ঘৰ এৰি গুচি গৈছে সেয়া ভাবিছে আৰু মন্দিৰা নোহোৱা ঘৰখন কিদৰে আগৱঢাই নিব সেয়া ভাবি দুচিন্তাত পৰিছে যদিও পত্নী গুচি যোৱাত অলপ সময়ৰ বাবে শেখৰ চিন্তাত পৰিছে তথাপি পিছমুহূৰ্ততে সি জেৰিনাৰ সংগ লাভ কৰাৰ কথা ভাবিছে জেৰিনাৰ কথা মনলৈ অহাৰ লগে লগে সি ভাবিছে জেৰিনা মানেই কেৱল সুখ 

শেখৰ স্তম্ভিত হৈছে তেওঁৰ মৰমৰ পত্নীৰ এনে কাণ্ডত দুয়োৰে মাজত কোনো টুকটাক কেতিয়াও লগা নাছিল অথচ হঠাৎ তেওঁ শেখৰক এৰি আঁতৰি গ'ল! শেখৰে যেনেকৈ শেষলৈকেও এই কথাৰ সম্ভেদ নাপালে, পাঠকৰ মতো ইয়াৰ কাৰণ স্পষ্ট নহ'ল সকলো আবৃত হৈ থাকিল ধূসৰতাৰ মাজত শেখৰে আৰম্ভ কৰি দিলে নিৰুদ্দিষ্ট পত্নীৰ অনুসন্ধান- শ্বিলঙত, গোৱালপাৰাত, কামৰূপৰ ভূটান পাহাৰৰ নামনিত অনুসন্ধান কৰিলে তেওঁ, বন্ধু-বান্ধবে, আনকি পুলিচেও অকল মন্দিৰাক বিচাৰি উলিওৱাই শেখৰৰ উদ্দেশ্য নহয় শেখৰে জানিব খোজে, বিবাহিত জীৱন আধাতে সামৰি কি কাৰণে মন্দিৰা নিৰুদ্দেশ হ'ল সুদীৰ্ঘ অনুসন্ধানৰ পিছত শেখৰে মদিবাকে বিচাৰি পালে কিন্তু শেখৰে বুজি নাপালে, জানিব নোৱাৰিলে কিয় মন্দিৰাই শেখৰক এৰি আঁতৰি গৈছিল 

সমালোচনা
উপন্যাসখনত আদি, মধ্য, অন্তযুক্ত এটা সুগঠিত কাহিনী নাই নায়ক শেখৰৰ পত্নী মন্দিৰাই হঠাতে কোনো কাৰণ দাঙি নধৰাকৈ ঘৰ ত্যাগ কৰাৰ কাহিনী আৰু বিভিন্ন খণ্ডিত কাহিনীৰে ৰচিত এই উপন্যাসখনত উত্তৰ আধুনিকতাবাদ ধাৰণাটো প্ৰতিফলিত হৈছে

 তথ্যসূত্ৰ 

শ্ৰেণী:অসমীয়া উপন্যাস
ধৃতৰাজ (, বৈজ্ঞানিক নাম- ) এবিধ জলচৰ হাঁহৰ প্ৰজাতি ইহঁতে মধ্য এছিয়াৰ পৰ্বতীয় হ্ৰদসমূহত সহস্ৰ লগ হৈ কলনীত প্ৰজনন কৰে আৰু দক্ষিণ এছিয়ালৈ পৰিভ্ৰমণ কৰে ইহঁতে মাটিত বাহ সাজে আৰু তিনিৰ পৰা আঠটাকৈ কণী পাৰে 

বিৱৰণ
ধৃতৰাজ চৰাইৰ বৰণ শেঁতা মুগা আৰু ইয়াৰ মূৰত থকা কলা আঁচ দুডালে ইয়াক অন্য হাঁহৰ প্ৰজাতিসমূহৰ পৰা সহজে পৃথক কৰে তদুপৰি একে গোত্ৰৰ অন্য হাঁহৰ প্ৰজাতিতকৈ ই যথেষ্ট শেঁতা বৰণৰ হয় ইয়াৰ দেহৰ দৈৰ্ঘ্য সাধৰণতে ৭১-৭৬ ছে: মি: আৰু ওজন ১.৮ কি: গ্ৰা: ৰ পৰা ৩.২ কি: গ্ৰা: পৰ্যন্ত হয় 

বাসস্থান
গ্ৰীষ্মকালত ধৃতৰাজৰ বাসস্থান হ'ল সাগৰ পৃষ্ঠৰ পৰা সৰ্বোচ্চ স্থানত থকা হ্ৰদ বা পুখুৰী সমূহ ইয়াত এই চৰাই সমূহে চুটি ঘাঁহনিত চৰি ফুৰে ই দক্ষিণৰ তিব্বত, কাজাখাস্তান, মংগোলীয়া আৰু ৰাছিয়াৰ পৰা পৰিভ্ৰমণ কৰে বুলি জনা যায় ই্য়াক বিভিন্ন খেতি-পথাৰত সাধাৰণতে দেখা পোৱা যায় 

আচৰণ
ধৃতৰাজ বিশ্বৰ আটাইতকৈ দীঘলীয়াকৈ আৰু সৰ্বোচ্চ উচ্চতাত পৰিভ্ৰমণ কৰা চৰাই সমূহৰ মাজৰ এটা প্ৰজাতি ইয়াক পৃথিৱীৰ পঞ্চম উচ্চ পৰ্বত শৃংগ মাকালুৰ ওপৰেদি উৰাৰ প্ৰমাণ পোৱা গৈছে আৰু কোনো কোনোৰ মতে মাউণ্ট এভাৰেষ্টতো ইয়াক দেখাৰ নজিৰ আছে এই চৰাইবিধে দক্ষিণ এছিয়াৰ অসমৰ পৰা তামিলনাডু জুৰি থকা অঞ্চল সমূহত শীতকালতো কটোৱাৰ উদেশ্যে হিমালয়ৰ ওপৰেদি পৰিভ্ৰমণ কৰে  

ধৃতৰাজে মূলতঃ ধান, বাৰ্লি, ঘেঁহু আদি খায় আৰু খেতি-পথাৰৰো বিনষ্ট কৰে

ই তিব্বতত বাহ সাজি প্ৰজনন কৰে বুলি জনা যায়

আলোকচিত্ৰৰ ভঁৰাল

তথ্য সংগ্ৰহ

বাহ্যিক সংযোগ

-  
-    , ,  (, 2009)
  . (2011)  -   -  ( )

শ্ৰেণী:হাঁহ
শ্ৰেণী:জীৱবিজ্ঞান
মহাভাৰতত ধৃতৰাষ্ট্ৰ (, ; . "  ") হ'ল হস্তিনাপুৰৰ ৰজা তথা দুৰ্যোধনৰ পিতৃ গান্ধাৰৰ ৰাজকুমাৰী গান্ধাৰী হ'ল তেখেতৰ পত্নী তেওঁ জন্মান্ধ আছিল আৰু এশ এটা সন্তানৰ (এজনী জীয়ৰী) পিতৃ আছিল মহাভাৰতৰ এই চৰিত্ৰটোৱে মহাভাৰতৰ দৰে প্ৰলয়ংকাৰী যুদ্ধত কৌৰৱ আৰু পাণ্ডৱ উভয় পক্ষক নিবৃত্ত কৰিব নোৱাৰিলে

চিত্ৰবিথিকা

তথ্যসূত্ৰ

শ্ৰেণী:মহাভাৰতৰ চৰিত্ৰ
ধেমচা () মধ্য ভাৰত, দক্ষিণ ওড়িশা আৰু ছত্তীশগড় আৰু অন্ধ্ৰপ্ৰদেশৰ কাষৰীয়া অঞ্চলৰ জনজাতীয় লোকসকলৰ এক পৰম্পৰাগত লোকনৃত্য নৃত্যশিল্পীসকলে ইজনে সিজনক কান্ধ আৰু কঁকালত শিকলিৰ দৰে ধৰি, পৰম্পৰাগত বাদ্যযন্ত্ৰৰ ছন্দত নৃত্য কৰে ধেমচা দলবদ্ধভাৱে পৰিৱেশন কৰা হয় ধেমচা নৃত্যৰ ৰচনা, ছন্দ, শৰীৰৰ ভাষা, পৰম্পৰাগত সাজ-পোছাক, চুলিৰ ষ্টাইল আৰু নৃত্য প্ৰদৰ্শনৰ সুকীয়া শৈলীৰ বাবে আকৰ্ষণৰ বিন্দু হৈ আহিছে৷

বৰ্ণনা
এই নৃত্যত ব্যৱহাৰ কৰা পৰম্পৰাগত লোকবাদ্যসমূহ হল ঢোল, তামাক, চাংগু আৰু মাহুৰী ঢোল প্ৰায় বেছ ড্ৰামৰ সমতুল্য আৰু তামাক হৈছে বংগোৰ দৰে বাদ্যযন্ত্ৰ, যিটো ছন্দৰ গতি ধৰি ৰাখিবলৈ ব্যৱহাৰ কৰা হয় মহুৰি জৰুণাৰ দৰে পৰম্পৰাগত এক বাদ্যযন্ত্ৰ এই নৃত্য সাধাৰণতে "দেশীয়া" বা "আদিবাসী" নামৰ জনজাতিৰ লোকসমূহে তেওঁলোকৰ বাৰ্ষিক অনুষ্ঠান "চৈত পৰব" আৰু "পুছ পুনি" বা "পুছ পৰব"কে ধৰি সকলো অনুষ্ঠানতে গভীৰ নিশা পৰিৱেশন কৰে মহুৰি বজোৱা ব্যক্তিজনক সুৰ বজোৱা "মহুৰিয়া" বুলি কোৱা হয়, আৰু ঢোলবাদকসকলেও তেওঁক অনুসৰণ কৰি বাদ্য সংগত কৰে ধেমচা নৃত্য উৎসৱৰ সময়ৰ উপৰি, দৈনন্দিন ক্লান্তি আঁতৰাবলৈ অৱসৰ বিনোদন হিচাপেও পৰিৱেশন কৰা হয়৷

উৎপত্তি
ধেমচা নৃত্য
ধেমচা নৃত্যৰ উৎপত্তি সম্বন্ধে কোনো প্ৰামাণিক তথ্য পোৱা নাযায় এই নৃত্য কোৰাপুট জিলাৰ জনজাতিসকলৰ মাজত এটা প্ৰজন্মৰ পৰা আন এটা প্ৰজন্মলৈ পৰম্পৰাগতভাৱে চলি আহিছে আৰু ক্ৰমান্বয়ে ই ভোত্ৰা, ভূমিয়া, কান্ধ, গদাবা আদি আন জিলালৈও বিয়পি পৰিছে

বিদৰ্ভ অঞ্চলৰ পূৰ্ব প্ৰান্তৰ মহাৰাষ্ট্ৰ ৰাজ্যত এই নৃত্যৰ ধাৰা ব্যাপকভাৱে প্ৰসাৰিত হৈছে শেহতীয়াকৈ কোছডুম ৱেলফেয়াৰ প্ৰাইভেট লিমিটেডে মেট্ৰ অঞ্চলত প্ৰাচীন নৃত্যৰ প্ৰচাৰৰ বাবে মুম্বাই অঞ্চলত ধেমচা এণ্ড ৰেলা অনুষ্ঠানৰ আয়োজন কৰিছে গাডচিৰোলি জিলাৰ জনজাতীয় শিল্পীসকলে এই অনুষ্ঠানত পৰিৱেশন কৰিব

বিশেষত্ব
এই অনন্য লোকনৃত্য কেৱল শৰীৰৰ গতিবিধি বা ছন্দৰ বাবেই নহয়, ইয়াত একাধিক বিষয়ে গুৰুত্ব পাইছে, যেনে, অনন্য চুলিৰ ষ্টাইল, পৰম্পৰাগত সাজ-পোছাক, দলীয় পৰিৱেশন আৰু কোৰিঅগ্ৰাফী শৈলীৰ সংমিশ্ৰণ ঘটিছে নেপথ্যত এটা সাধাৰণ লোকসংগীতৰ সৈতে এই নৃত্য কৰা হয় ই এক সহজ নৃত্যৰ ৰূপ যি ওড়িশাৰ জনজাতিসকলৰ জীৱনৰ সৰলতাৰ প্ৰতিফলন ধেমচা কেৱল বিশেষ অনুষ্ঠান আৰু উৎসৱত সীমাবদ্ধ নহয়, বৰঞ্চ ই জনজাতীয় জনগোষ্ঠীৰ দৈনন্দিন কাম-কাজৰ এটা অংশ স্থানীয় জনজাতীয় লোকসকলৰ মতে, ই শাৰীৰিকভাৱে টান শ্ৰমৰ শেষত শাৰীৰিক অৱসন্নতা লাঘৱ হোৱাত সহায় কৰে আৰু মনোৰঞ্জনৰ মূল উৎস হিচাপেও কাম কৰে যিহেতু ই এটা দলীয় নৃত্য, সেয়েহে ই জনজাতীয় সমাজৰ লোকসকলক একত্ৰিত হৈ ভাতৃত্ববোধ আৰু সম্প্ৰীতিৰ অনুভূতি বৃদ্ধি কৰাত সহায় কৰে ধেমচা তেওঁলোকৰ জীৱনৰ এক অবিচ্ছেদ্য অংগ যিটো উদযাপনৰ অংশ হিচাপে শিশুৰ জন্মৰ সময়তো কৰা হয়, আৰু পৰিয়ালৰ কোনো সদস্যক হেৰুৱাৰ সময়ত পৰিয়ালটোক দুখৰ সৈতে মোকাবিলা কৰাত সহায় কৰিবলৈ কৰা হয় বিবাহৰ সময়ত ইয়াৰ বিশেষ তাৎপৰ্য আছে, কাৰণ ই দৰা-কইনাক দাম্পত্য জীৱনত এক শক্তিশালী বান্ধোনত বান্ধি ৰাখে ই উৰিষ্যাৰ জনজাতিসকলে পালন কৰা প্ৰতিটো পৰম্পৰাৰ এক অংশ 

ধেমচা নৃত্য সকলোৰে বাবে, ৰেলা কৰিবলৈ বিশেষজ্ঞ হব নালাগে - পদচালনাবোৰ সহজ আৰু এবাৰ নাচিবলৈ আৰম্ভ কৰিলে কোৱা হয় যে, আপুনি ইয়াৰ দ্বাৰা মন্ত্ৰমুগ্ধ হব নৃত্যশিল্পীসকলে ইজনে সিজনৰ লগত হাত ধৰি বা আন নৃত্যশিল্পীৰ সৈতে কান্ধ আৰু কঁকালত আলিংগন কৰি এডাল শিকলিৰ দৰে থিয় হয় খালী ভৰিৰে মাটি চুই থাকে, উদ্দেশ্য, পৃথিৱী মাতৃৰ সৈতে সংযোগ স্থাপন আৰু প্ৰণাম কৰা হয় বিবাহ অনুষ্ঠানৰ দৰে অনুষ্ঠানত ইয়াক সম্পন্ন কৰা হয় আৰু গোটেই ৰাতিটো নীৰৱচ্ছিন্নভাৱে কৰা হয় এই নৃত্যৰ ধৰণটো প্ৰধানকৈ মহাৰাষ্ট্ৰ আৰু ভাৰতৰ মধ্য অংশৰ পূব বিদৰ্ভ অঞ্চলৰ বিভিন্ন ঠাইত গণ্ড আৰু পৰধান জনগোষ্ঠীয়ে পৰিৱেশন কৰে

তথ্য সূত্ৰ

শ্ৰেণী:লোক-নৃত্য
শ্ৰেণী:ভাৰতৰ লোকনৃত্য
ধেমাজি অভিযান্ত্ৰিক মহাবিদ্যালয় ২০২০ চনত অসমৰ ধেমাজি জিলাত অসম চৰকাৰে প্ৰতিষ্ঠা কৰে ২০১১ চনত মহাবিদ্যালয়খনৰ আধাৰশিলা স্থাপন কৰা হৈছিল ২০২১ চনৰ ২২ ফেব্ৰুৱাৰী তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীয়ে মহাবিদ্যালয়খন আনুষ্ঠানিকভাৱে উদ্বোধন কৰে
 মহাবিদ্যালয় খনে ২০২০-২১ শিক্ষাবৰ্ষৰ পৰা অভিযান্ত্ৰিক পাঠ্যক্ৰম আৰম্ভ কৰে মহাবিদ্যালয়খন সৰ্ব ভাৰতীয় প্ৰযুক্তি শিক্ষা পৰিষদৰ স্বীকৃৰ্তি প্ৰাপ্ত আৰু অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ অন্তৰ্গত এইখন অসমৰ সপ্তমখন ৰাজ্যিক চৰকাৰৰ দ্বাৰা প্ৰতিষ্ঠিত অভিযান্ত্ৰিক মহাবিদ্যালয়

পাঠ্যক্ৰম
ধেমাজি অভিযান্ত্ৰিক মহাবিদ্যালয়ৰ প্ৰৱেশদ্বাৰ
মহাবিদ্যালয়খনে কম্পিউটাৰ বিজ্ঞান আৰু অভিযান্ত্ৰিক, ব্যৱহাৰিক আৰু যান্ত্ৰিক অভিযান্ত্ৰিক বিভাগৰ চাৰি বছৰীয়া স্নাতক পাঠ্যক্ৰম আগবঢ়ায় আৰু ই অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ অন্তৰ্ভুক্ত

 বিভাগ সময় আসনব্যৱহাৰিক অভিযান্ত্ৰিক  ৪ বছৰ  ৬০কম্পিউটাৰ বিজ্ঞান আৰু অভিযান্ত্ৰিক ৪ বছৰ  ৬০যান্ত্ৰিক অভিযান্ত্ৰিক  ৪ বছৰ  ৬০
নামভৰ্তি
স্নাতক শ্ৰেণীৰ প্ৰথম বৰ্ষত অধ্যয়ন কৰিবলৈ অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ে অনুষ্ঠিত কৰা অসম সংযুক্ত প্ৰৱেশ পৰীক্ষাৰ দ্বাৰা বাছনি কৰা হয় 

অভিযান্ত্ৰিক শিক্ষাৰ ডিপ্লোমা প্ৰাপ্ত শিক্ষাৰ্থীয়ে স্নাতক দ্বিতীয় বৰ্ষত অধ্যয়ন কৰিবলৈ অসম প্ৰযুক্তি শিক্ষা আয়ুক্তয়ে অনুষ্ঠিত কৰা সংযুক্ত পাৰ্শ্বিয় প্ৰৱেশ পৰীক্ষাৰ (   ) () দ্বাৰা নামভৰ্তি কৰিব পাৰে 
তথ্য উৎস

শ্ৰেণী:অসমৰ অভিযান্ত্ৰিক মহাবিদ্যালয়সমূহ
শ্ৰেণী:অসমৰ মহাবিদ্যালয়সমূহ
ধেমাজি মহাবিদ্যালয় (ইংৰাজী:  ) ধেমাজি জিলাৰ আটাইতকৈ পুৰণি মহাবিদ্যালয় 

ইতিহাস
১৯৬৫ চনৰ ১ আগষ্ট তাৰিখে ধেমাজি মহাবিদ্যালয় স্থাপন কৰা হৈছিল 
 স্বীকৃতি 
২০১০ চনত ভাৰতৰ বিশ্ববিদ্যালয় অনুদান আয়োগ () ৰ দ্বাৰা     () হিচাপে সন্মানিত কৰা হৈছিল 
বিভাগ আৰু কেন্দ্ৰসমূহ
শৈক্ষিক বিভাগ
 অসমীয়া বিভাগ 
 অৰ্থনীতি বিভাগ
 শিক্ষাতত্ত্ব বিভাগ
 ইংৰাজী বিভাগ
 বুৰঞ্জী বিভাগ
 ৰাজনীতি-বিজ্ঞান বিভাগ
 সমাজতত্ত্ব বিভাগ
 ৰসায়ন-বিজ্ঞান বিভাগ
 উদ্ভিদবিজ্ঞান বিভাগ
 প্ৰাণীবিজ্ঞান বিভাগ
 গণিত বিভাগ
 বিদ্যুৎ বিভাগ
 পদাৰ্থ-বিজ্ঞান বিভাগ
 কম্পিউটাৰ বিজ্ঞান
 দৰ্শন বিভাগ

 কেন্দ্ৰ 
 শিশু শিক্ষা আৰু বৃত্তি বিকাশ কেন্দ্ৰ ()
 স্বচলিত বতৰ তথ্য কেন্দ্ৰ (    )

পাঠ্যক্ৰম
মহাবিদ্যালয় খনত বৰ্তমান উপলব্ধ পাঠ্যক্ৰম সমূহ:-- 
 উচ্চতৰ মাধ্যমিক (কলা আৰু বিজ্ঞান শাখা)
 স্নাতক ডিগ্ৰী (কলা আৰু বিজ্ঞান শাখা)
 কম্পিউটাৰ বিজ্ঞান ডিগ্ৰী (   ) (অনাগত) 
 স্নাতকোত্তৰ ডিপ্লমা পাঠ্যক্ৰম
উদ্ভিদ কলা-কৰ্ষণ
স্নাতকোত্তৰ ডিপ্লমা
দুৰ্যোগ ব্যৱস্থাপনা স্নাতকোত্তৰ ডিপ্লমা
 স্নাতক ডিপ্লমা
 প্ৰমাণপত্ৰ 
 কম্পিউটাৰ এপ্লিকেচন.
 মানৱ অধিকাৰ,
 ভ্ৰমণ আৰু পৰ্যটন পৰিচালনা,
 বন আৰু বন্যজীৱন পৰিচালনাৰ ওপৰত স্নাতকোত্তৰ ডিপ্লমা পাঠ্যক্ৰম ইত্যাদি..
মহাবিদ্যালয়খনে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ ভিন্ন পাঠ্যক্ৰম সমূহ প্ৰদান কৰে
ছাত্ৰাবাস আৰু ছাত্ৰীনিবাস
ধেমাজি মহাবিদ্যালয় ছাত্ৰাবাস
মুঠ আসন ৫২
অধীক্ষক কুমুদ বৰগোহাঁই

ৰত্নদীপা ছাত্ৰীনিবাস
মুঠ আসন ৩০
মনিদিপা ছাত্ৰীনিবাস
মুঠ আসন ৩০
জ্ঞানদীপা ছাত্ৰীনিবাস
মুঠ আসন ৩৫
অধীক্ষক দীপালী নেওগ,শৈলেন বৰকাকতী

 স্বচলিত বতৰ তথ্য কেন্দ্ৰ 
মহাবিদ্যালয় খনত স্বচলিত বতৰ তথ্য কেন্দ্ৰ (    ) আছে যি     (),    ,     (),  ৰ অন্তৰ্গত তদুপৰি অন্য এটা     মহাবিদ্যালয়ত আছে যি  আৰু     , অসম চৰকাৰৰ দ্বাৰা নিয়ন্ত্ৰিত:..
তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
নৃতত্ত্বত ধেমেলীয়া সম্পৰ্ক () হল দুজন মানুহৰ মাজত গঢ় লৈ উঠা এক সম্পৰ্ক যত জোকাবলৈ বা ঠাট্টা কৰাৰ উদ্দেশ্য ধেমেলীয়া আচাৰ-ব্যৱহাৰ জড়িত হৈ থাকে এই সম্পৰ্কত দুজন আত্মীয়ই অতি আন্তৰিক সম্পৰ্ক বজাই ৰাখি ইজনে সিজনক ধেমালি কৰে উদাহৰণস্বৰূপে, ভাৰতীয় পৰম্পৰাগত সমাজত দেৱৰ-বৌ, ভিনী-খুলশালীৰ মাজত এনে এক আন্তৰিক সম্পৰ্ক বজাই ৰখা হয় এই ধৰণৰ সম্পৰ্কৰ ধেমালিবোৰ যৌনতাৰ ওপৰত আপত্তিজনক উল্লেখৰ আদান-প্ৰদানৰ সমান হব পাৰে 

গাঁথনি
১৯৪০ চনত ব্ৰিটিছ সামাজিক নৃতত্ত্ববিদ আলফ্ৰেড ৰেডক্লিফ-ব্ৰাউনে বিশ্লেষণ কৰিছিল যে- এই ধৰণৰ সম্পৰ্কত এক প্ৰকাৰৰ আচাৰ-ব্যৱহাৰৰ জড়িত হৈ থাকে, যিটো নেকি সংঘটিত হয় উদাহৰণস্বৰূপে দক্ষিণ আফ্ৰিকাৰ কিছুমান থলুৱা সমাজত এজন পুৰুষ আৰু তেওঁৰ শাহুৰ মাজত এই ধৰণৰ সম্পৰ্ক সৃষ্টি কৰি ধেমালি কৰা হয় আলফ্ৰেডৰ বিশ্লেষণত দুটা মূল ভিন্নতা বৰ্ণনা কৰা হৈছে: এটা অসমতাপূৰ্ণ সম্পৰ্ক য'ত এটা পক্ষই আনটো পক্ষৰ দ্বাৰা পোৱা উপহাসত কোনো ধৰণৰ আপত্তি নকৰে, আৰু এটা প্ৰতিসম সম্পৰ্ক য'ত প্ৰতিটো পক্ষই আনটোৰ প্ৰতি এই ধৰণে ধেমালি অব্যাহত ৰাখে 

ধেমেলীয়া সম্পৰ্কটো হৈছে এনে এক পাৰস্পৰিক ক্ৰিয়া যিয়ে সামাজিক সম্পৰ্কৰ মধ্যস্থতা কৰে আৰু সুস্থিৰ কৰে য'ত শহুৰেকৰ মাজত আৰু বংশ আৰু জনগোষ্ঠীৰ মাজত উত্তেজনা, প্ৰতিযোগিতা বা সম্ভাৱ্য সংঘাত থাকে

তথ্যসূত্ৰ

লগতে পঢ়ক

 

শ্ৰেণী:সমাজতত্ব